
| : Fatsal 1. 
Membrih lace pada Ker:er hal kekoerangan 
Njonja dalem astana, dan Tan Lim 
Irima lilahan Keizer, aken pergi 
| ka-provincie San See 
Adapoen Keizer Song Tjin Tjong ja-itoe Keizer Song 

Thaij Tjong poenja poetra jang ketiga, namanja Heng, 
pertama di djadi-in Sioe Ong (radja moeda) komedian 
di djadiken Hong Thaij Tjoe (poetra makota), tatkala 
Keizer Song Thaij Tjong wafat, maka ija naek atas 
tachta keradjahan sampe 25 tahon lamanja ija mema- 
renta negri dan oemoernja sampe 55 tahon baroelah 
wafat, 


A 


Ini Keizer Song Tjin Tjong ijalah adatnja sabar 
“serta moera hati dan sajang rajat-rajatnja, pantes ija 
djadi Keizer, sajang sedikit ija soeka pertjaja agama 
,»To” (Saijkong) hingga timboelin bahla keroesoean, - 
maka di mana watas-watas negrinja sring-sring dateng 
perkara hoeroe hara, kamoedian di kota Tan 1juoe 
dateng penggoda-an dari bangsa ,,Kiattan” (Tartar) 
ini nanti doeloe di tjerita-in. 

Tjerita poela Keizer Tjin Tjong sehabis ija naek 
alas tachta keradjahan ija angkat Lauw Hong Hoei, 
djadi Tong Kiong Hong Hou (1) dan Lie Hoei di dja- 
diken Sin Hoei ini kedoewa permisoeri semoea dapet 
di tjinta oleh Baginda, dan itoe tahon kedoea permi- 
soeri masing-masing peroetnja berisi, dan Keizer Tjin 
Tjong diam girang melengken harep siang-siang lahir- 
ken poetra aken bole gantihken tachta keradjahannja. 

Tjerita poela mantri-mantri civiel dan militair (Boen 
Boe Koa) dalem astana dari rang 1 sampe rang 3 
kira-kira ada 100 lebi mantri-mantri, dan jang satia 
hati membela negri tiada koerang, dan jang dorna. 
djoega banjak, koetika itoe jang kesohor namanja man- 
tri bidjaksana ja-itoe Lie Khong, Ong Tan, Khou 
Tjoen, Soen Sek ini 4 mantri berhati satia dan ada 
lagi mantri-mantri Ong Khin Djiak, Teng Wie, Lim 


(1) Tong Kiong Hong Hou, artinja permisoeri dalem astana wettan 
jaitoe astana boeat Keizer poenja istri jang sa, atawa istri toea poes 
nja tempat tinggal. 


5 
Ti, Tan Peng Lian, Lauw Sin Kwie ini 5 mantri ja 
lah mantri dorna soeka aniaja anak negri hingga orang 
namai marika itoe 5 setan Soei An dari dalem astana 
ada' lagi Tan Hiauw Souw, Soe An, djoega ja-ini 
mantri dorna selaennja soesa abis di tjerita-in. 

“Tatkala itoe Pouw Tjin baroe djadi Khaij Hong 
'Hoe In (1) dan Bang Hong pangkatnja Khie Bit Hoe 
Soe (2) ini 9 mantri satoe salia satoe dorna nanti di 
seblah bawa ini boekoe di tjerita-in perkaranja sampe 
njata. 

Sekarang kita moclai tjerita-in tempo satoc hari 
Keizer Tjin Tjong lagi -doedoek tempat audeuntie 
dateng satoe orang kebiri (Laij Kam) Tan Lim naek 
di tempat audeuntie dan berloetoet di roraken mas 
seraja bilang: hamba orang abdi berdjoempa hadepan 
Toeankoe Ban Swec-Ban Swee (5). | 

Keizer setelah liat lantas bersabda: kamoe ada se- 
orang kebiri jang mendjaga astana dalem, sekarang 
berdjoempa pada kami ada soerat laporan apa? 

Tan Lim:— hamba ada abdi-abdi boekannja mantri 


(1) Khaij Hong Hoe In jaitoe inspekteur resident dari kota Khajj 
Hang seperti sekarang Soen Thian Hoe ja alawa resident dari kota 
Radja. 

(2) Khie Bit Hoe Soe, jaitoe PA vice presideat dari kantoor 
Civiel seperti sekarang Lie Pou Sie Neng. 

(3) Banswee artinja 10,000 tahon, koctika djeman koeno, radja 
Giauw dateng di satoe goenoeng kedengeran ada swara bctrcak Banswe 
. 8 kali maka kaloe membri salam pada Keizer sampe sekarang mantri 
mantri toeroet menjeboct Banswee sampe 3 kali. 

civiel atawa militair tiada ada soerat melapor meleng- 
ken melapor depan hadepan Baginda sadja. 

Keizer bersabda: — Na tjoba kamoe lapor. Tan Lim 
berkata: kerna tahon jang soeda dengen kemoerahan 
“ hati Toeankoe telah lepas kasi kloear Njonja-njonja 
jang setenga toewa dari dalem .astana 1500 orang, 
'dan di kasi poelang pada masing masing orang toe- 
wanja, maka sekarang dalem astana (harim) ada ke- 
koerangan banjak njonja-njonja dan tiada tjoekoep 
boeat di soeroe-soeroe, harep Toeankoe memhbri titah 
pili lagi nona-nona laen aken isiken dalem astana, ker- 
na hamba jang mengoeroesin perkara dalem astana 
maka tiada brani tiada kasi taoe. 

Tempo itoe Keizer mendenger laporan itoe dalem 
hatinja bepikir: jang njonja-njonja dalem astana maski 
tahon jang soeda di lepas kloewar 1500 orang, tapi 
sekarang tinggal jang moeda-moeda djoega tiada se- 
dikit, mana bole membri titah pilih lagi nona-nona 
hingga bikin ketjiwa banjak orang poenja anak-anak 
prampoean jang oemoer moeda, sekarang kami ada 
satoe pikiran kerna kandakoe Pe Ong (radja moedaka 
8) tahon doeloe istrinja meningal doenia dan kandakoe 
poenja perbantoean di dalem ilang, dan djoega ija hoe- 
moernja ampir setenga ratoes misi belon berpoetra, 
tiada lebi baik sedeng pilihan koempoelan nona-nona 
di pili jang elok parasnja serta pande membri pada 
kandakoe djadi istrinja, ini djoega ada perkara baik 

brangkalilah 1 atau 2 tahon ja bisa berpoetra soepaja bole 
lah boeat pergantinja, tatkala Keizer Tjin Tjong soeda 
berpikir tetep lantas membri titah aken soeroe pegi 
ke provincie San See bilangan kota Taij Goan Hoe da- 
lem satoe kota sadja pili 80 anak-anak prawan jang 
elok parasnja, serta jang pande dan di pesen tiada 
bole pili lebi dari itoe, dan djoega tiada bole mengoda 
pada anak-anak negri, serta di kasi tempo dalem 5 
boelan lamanja misti balikin ini titahan, lantas prenta 
Tan Lim aken pegi kesana bawa titahan. 

Tan Lim lantas trima titahan Keizer (Sengtji) dan 
Keizer lantas laloe dari tempat audeunti masoek keda- 
“lem astana, dan semoea mantri-mantri Civiel dan mili- 
tair djoega masing-masing pada poelang keroemanja, 
ini tjeritahan tiada di pandjangin lagi. 


Sekarang tjoema kita tjerita-in itoe Laij Kam orang 
kebiri Tan Lim bawa titahan Keizer serta adjak 8 
orang pengikoetnja, bersama-sama 100 orang soldadoe 
zang bakal iring nona-nona berangkat djalan, sampe 
seboelan lebi baroe sampe di kota provincie San See 
resident Tuij Goan Hoe lantas ada ambtenaar-ambtenaar 
besar dan ketjil pada dateng menjamboet pada Tan 
Lim jang djadi oetoesan, dan masoek kedalem kota 
toeroen dari atas koeda satelah sampe di kantor besar 
lantas boeka dan batja titahan Keizer, satela soeda 
“ abis di batja titahan itoe ambtenaar-ambtenaar samboetin 
itoe titahan dan haroe masing-masing membri salaman 


8 


berdoedoek mengomong sebentaran dan malemnja lan- 
tas bikin pesta ini troesa di tjerita lagi. 

Tjerita-in dalem kota Taij Goan Hoeambtenaar-amb- 
tenar civiel militair besar ketjil ada 50 lebi pengawe 
tatkala itoe dapet taoe jang Keizer titahken memili 

nona-nona jang tjakap dan pande aken isihken dalem 
'astana, maka semoea penggawe-penggawe tiada brani 
teledorin. titahan, itoe ambtenaar Ti.Hoe (1) sigra pren- 
tain pada Tie Koan (2) dan Tie Koan lantas soeroe 
pangil semoea kepala-kepala distrik, semantara kepala 
kepala distrik “pada dateng berkoempoel dalem kantor 
Tie Koan dan Koan Tjoe (5) lantas bilang pada ma- 
rika itoe, jang titahan Keizer hendak memili 80 nona 
nona tiada perdoeli anak perampoean dari orang bang- 
sawan atau particulier jang dari oemoer 13 taon 
sampe oemoer 19 taon djika roepanja tjakap dan 
paham pakerdjahannja semoea misti lapor namanja 
masoeken dalem boekoe, dan di kasi tempo dalem 
10 hari misti maoe sedia sampe 80 noni-nona aken 
toenggoe oetoesan memili, djika ada jang semceni-in 
namanja dan moengkir perentahan radja serta se- 
kongkol, nistjaia nanti di hoekoem brat tiada di 
ampoenin lagi. it 
Semoea kepala-kepala distrik trima prentahan itoe. 


1) Tie Hoe, seperti di Betawi pangkat Resident, 
2 Tie Koan, ,, 53 5 »  Assistent-Resident. 
13) Koan Tjoe, »  » »  Toean Assistent-Resident. 


9 


Maka dalem sapoetoer kota dari dalem sampe di 
loewar, kepala distrik soeda pegi satoe-satoe roema 
aken minta nama-namanja anak prawan, dan satoe 
satoe. hendak di preksa. Tiada terkira pendoedoek 
dalem satoe kota setelah dengar itoe kabar semoea 
pada kaget kebingeengan, siapa-siapa ada poenja anak 
prampoewan jang soeda bertoenangan lantas di kawinin, 
dan anak-orang jang belon bertoenangan lantas di boe- 
roe boeroe tiada sampe anter pandjer lantas di nika-in, 
sekalian ada lelaki toea nika dengan nona: moeda dan . 
ada lelaki miskin kena bernika dengan nona jang 
mampoe, kaloe maoe di kata dalem satoe kota tjoema 
maoe di pili 80 nona-nona boeat dalem astana, apanja 
pendoedoek sampe kebingoengan, kerna semoga jang 
djadi aja bonda sajang anaknja, djika jang piara anak 
prempoean sampe 14 atawa15 tahon oemoernja jang 
elok parasnja kaloe kena terpili boeat isi astana radja, 
tentoelah sahoemoer idoep tiada bisa ketemoe-in lagi, 
se-oepama mati sadja, oleh kerna itoe jang djadi aja 
ihonda kebingoengan, koetika itoe boekan sadja orang 
orang parliculier riboet, halnja orang orang bangsawan 
atawa berpangkat jang. ada poenja anak prampoean 
tjakap dan pande, masing masing tiada brani semboe- 
ni-in anaknja kerna trima titahan keizer, semoea misti 
di bri taoe namanja dari masing masing poenja anak 
prawan: | | 

Pada satoe hari semoga nona -nona soeda di bawa 
dateng berkoempoel di ,,Kim Teng Ek,, (satoe post 


/ 

tempat pembrentian) djoembla ada akan prawan orang 
particulier ada 200 -lebi nona-nona, dalem itoe ada 
anak prawan dari orang bangsawan tiada lebi dari 20 
. orang sadja. | 

Tan Lim sekalian pili jang tjakep-tjakep dan has 
dannja lemes serta djeridjinja aloes-aloes tjoema dapet 
lima anam poeloe nona-nona sadja, salaennja maski 
ada 6 & 7 bagian poenja tjakep, banjakan koelitnja item 
atawa pengawakannja tiada pantes tiada bole masoek 
dalem pilihan. Maka berkata Tan Lim pada pembesar 
dalem itoe kota:—ja! Toean-toean pembesar kamoe ka- 
loe tiada mendjadi goesar, kami hendak kata troes 
trang, tahon jang soeda Baginda soeda lepas kloear 
njonja-njonja dalem astana jang selenga toea ada 1500 
orang, sekarang tjoema maoe di pili kombali jang moe: 
da-an 80 orang, bole di kata Radja kita kliwat moe- 
ra hati dan tempo di bri ini titahan pada kami di preu- 
ta pertama hendak di pili satoe nona jang sanget elok 
parasnja, serta kepinteran jang semporna aken di dja- 
diken nona moelia, siapa taoe satoe kota Taij Goan 
Hoe begini besar masi tiada bisa tjoekoepin itoe 80 
nona-nona. Ya Toean-toean pembesar! kaloe tiada tjoe- 
koep satoe djoemhla 80 nona-nona masa kami bisa 
balesin Baginda poenja permintah an, djikaloe Toean-toean 
pembesar ada poenja barang bag ocs di oempetin aken la- 
ga-in Baginda djanganlah goesar pada kami hendak sen- 
diri pegi preksa satoe-satoe roema. djika dalem Toean- 
tocan pembesar poenja tempat di preksa kadapetan ada 

nona jang moelia, djangan nanti kata kami tiada me- 
mandang hendak melapor terangin pada Baginda jang 
Toean-teean pembesar moengkir titahan Baginda. 

Pembesar-pembesar Civiel dan Militair setelah de- 
nger begitoc semoea tiada bisa omong, - melengkan 
awasin liat satoe officier jang ada disitoe dan ber- 
pangkat Tjong Peng (1). | 

Siapa officier itoe, ija lah she Tek nama Kong jang 
djadi Tjong Peng dari kota Thaij Goan Hoe, ajanja 
bernama Tek Goan tempo keradjahan Thaij Tjong 
berpangkat Liang Wat Tjong Tjie (2) namanja sanget 
kesohor dan telah wafat misi tinggal iboenja Gaksi, 
berserta satoe soedara prampoean namanja Tjian Kim 
Jang baroe beroemoer 16 tahon roepanja keliwat tja- 
kap, boekan sadja ija pande dari pekerdjahan orang 
prampoean dan mengarti djoega ilmoe soerat-soerat, 
misi helon bertoenangan, dan Gaksi keliwat sajang 
sama djoega moetiara di atas telapakan tangan, orang 
orang bangsawan taoe jang Tek Kong ada poenja soe- 
dara prampoean jang moelia ada jang soeda taoe min- 
ta djoega tapi iboenja terlaloe tjerewet, begitoe de- 
ngan begitoe sampe hoecmoer 16 tahon belon djadi 
bertoenangan, oleh kerna itoe masa Tek IJa (3) maoe 


“(1) Tjong Peng seperti di sini pangkat Luitenant Djendral 

(2) Liang Wat Tjiong Tji ija itoe pangkat, Djendral Canton. 

(3) Ya artinja Tocan kaloe orang berpangkat maka di bahasain ija 
atawa Lo Ya. 

“lapor nama soedaranja, setelah Tek IJa denger Tan. 
Lim hendak sendiri priksa seroema dengan seroema, 
taoe jang tentoe tiada bole di oempetin lagi hingga 
hatinja kesel tiada senang. | 

Komedian. pembesar-pembesar pada berkata: Tan 
Kong Kong (1) toeloenglah sedikit, kasi kita orang 
tempo lagi dalem 3 hari, djika ada poenja simpen 
anak: prampoean tiada maoe di lapor, biar di bri taoe 
pada Baginda keizer, kita orang djoega tiada goesar.. 

Koetika itoe Tan Lim bilang baik, komedian baroe 
semoca pembesar-pembesar boebaran. 

. Tjerita Tek Kong memang ia ada poenja 2 anak pram- 
poean jang besar namanja Kim Loan- baroe oemoer 9 
tahon jang penenga namanja Gin Loan tapi belom 
oemoer 3 tahon Soeda mati, dan anak lelakinja nama 
Tek Tjeng baroe di lahir tjoekoep seboelan, tempo 
itoe hari ini Tek IJa poelang sampe di roemanja toe- 
roen dari atas koeda dan masoek kedalem penengahan 
tiada senang hati dan tiada omong apa-apa. 

Istrinja Beng Hoe Djin (2) liat Temari roman- 
nja tiada senang, lantas memanggil:—Lo IJa biasa ka- 
moe kaloe poelang keroema dengan roepa girang, se- 
karang ini ada si perkara hingga romanmoe tiada 
senang ? | 


(1) Kong'Kong artinja kake kake itoe ada satoe basa-an boeat hor- 
mat pada orang kebiri. 

(2) Hocdjin kaloe orang jang berpangkat 1stc alawa 2de rang 
istrinja di basain panggil Hoedjin. 

Tek Ia setelah di tanja oleh istrinja lantas kasi 
taoe apa jang Tan Lim soeda berkata tadi pada pem- 

besar-pembesar. 
— Beng Hoe Djin denger begitoe djoega djadi terke- 
djoet, hingga swami dan istri djadi kekeselan tarik 
napas, sedeng ija lagi kesel mengomong tiada kedoega 
Tek Tjian Kim Sio Tjiah (1) kebetoelan masoek ke- 
petengaan setelah denger pengomongan dan swara ta- 
rik napas ija poen mendjadi kaget, tapi apa enkonja 
dan iparnja soeda bitjara ija poen soeda taoe te- 
rang. ' 

Dengen pelan-pelan Sio Tjia dateng ka petengahan 
berdjoempa pada enkoh dan iparnja (inso) serta 
melaga tiada taoe apa apa menanja pada enkohnja: 
Ja enko dan enso! kenapa lagi kesel tarik napas disini, 
apa sebabnja? 

Tek Ya kena di tanja lantas menjaoet kata: socdara- 
koe jang paham! kerna enkoh inget jang aija me- 
ninggal doenia terlaloe siang, maka di seboet sadja, 
tiada merasa bole djadi berdoeka. 

Tek Sio Tjia berkata: enkoh kaloe kata inget 
inget aija jang meninggal, kenapa bole seboet seboet 
perkara moengkir titahan radja, serta selempang seroe- 
mah tangga kena terembet ketjilakahan, itoe Oon 
apa artinja? 


1 Sio-Tjia, kaloe orang jang berpangkat anak prampoeannya di 
seboet Siotjia seperti maoe kata nona ketjel atawa tjantik. 

Tek Ya bersama istrinja denger per danahan itoe 
“linggal toendoek kepala tiada mengomong. 

Sio Tjia memanggil poela ija: enkoh dan enso poe- 
nja Omongan saija soeda abis taoe, ini hari kaloe 
perkara terpaksa apanja saling mendjoesta-in. 

Lantas Tek Ya memanggil: he soedarakoe jang pa- 
ham tiada beroentoeng aija kita meninggal terlaloe 
lekas dan tinggalin iboe serta kamoe berdoea padakoe, 
jika ini hari di kasi lapor namamoe masoekin di 
'hoekoe, satoe perkara bikin iboe kita djadi berdoeka 
Ijita, kedoea soeda terlepas ketjintahan soedara poe- 
toesan peroet, oleh itoe di pikirin djadi terlaloe soesa, 
tiada lebi baik nanti pada besok enkoh sediaken 
sepoetjoek soerat serla kirim pada Tan Lim soepaija 
ija balik ke Kota-radja, bole lapor jang terang sadja 
pada Baginda jang kita orang sedang lagi pikir pikir 
'perkaramoe, tiada taoe bole atawa tiada. 

Sio Tjia denger begitoe, lantas kata: Ja enko! ini 
perkara tiada bole sekali kali, kerna kamoe boekan sa- 
toe orang partikulier jang goblok, sampe pegang pang- 
kat masa bole tiada mengarti atoeran oendang oendang, 
djika Baginda toeroet dalem tjerita soeratmoe itoe 
memang baek, djika Baginda tiada maoe torroet soe- 
ratmoe hingga djadi moerka, dan kamoe lantas dapet 
berdosa ,,moengkir titakan Baginda” djadi seroema tang- 
ga poenja djiwa binasa, hingga kena iboe kita, apa 
hoekan djadi enko tjoema sebab sajang soedaramoe 

seorang djadi kamoe pikoel poettiong, poethauw, (1) 


poenja nama, ini kerdjahan harep enko biar pikir pi- 
kir lagi | 

Tek IJa denger begitoe toendoek kepala, bepikir 
sebentaran, abis panggil kata:—soedarakoe! boeat kamoc 
poenja ingetan begimana baiknja? 

Siotjia berkata: kaloe toeroet saja poenja pikiran, 
misti lepasin saja .se-orang sadj a, soeda bole bikin moe- 
loes djiwa seroema tangga dan lagi enko bebas dari 


“dosa moengkir titahan Baginda, itoelah jang paling 
baik tjoema tiada taoe enko poenja ingetan begima- 


na adanja? 

Tek IJa tiada menjaoet bertamba lagi kesel roepanja 
hingga tarik napas pandjang, ini ketiga orang sedeng 
omong-omong, samantara tjahaia langit soeda djadi 
silam. 

Betoel sadja koetika telah liwat 5 hari itoe hari se- 
dang Tek IJa dengen istrinja dan soedara prampoean- 
nja lagi berdami, kaget liat 1 boedjang toewa dateng 
tesengal-sengal masoek ka pertengahan membilang kata: 
Lo IJa! sekarang ada Tan Kong Kong dengen mem- 
bawa orang militair lebi doeloe soeda preksa di ge- 
dongnja ,,Tjiat Tou Soe” (2) dan sebentar lagi tentoe 
dateng preksa di kita orang poenja roema. i 


(1) Kaloe djadi orang poenja anak tiada tjinta aja bondanja 


| itoe di namain »Poet Hauw” dan kaloe djadi Mantri mantri tida 


bersatia tocloes ati pada radjanja, itoe di namai »Poet Tiong” 

(2) Tjiat Tou Soe, seperli sekarang pangkat »Tjong Tok” ia 
itoe Pu generaal, tempo Song Tiauw di namai »Tjiat 
Tou e”, 


ia 

Tek IJa denger begitoe mingkin kesel bertamba 
djengkel dan Beng Hoe Djin terkedjoet kebingoengan 
sampe tiada taoe apa ija misti bikin. 

Berkata Sio Tjia: ija enko dan enso trcesalah ter- 

laloe bingoeng, saja sendiri ada satoe pikiran tetap, 
lantas pesen boedjang toewa pegi kloewar panggil 
Tiongkoen (adjudant) pergi samperin pada Tan Kong 
Kong, minta ija biar balik poelang ka Kim Teng Ek 
(post pembrentian) dan troesa dateng di kita poenja 
roema dan bilang Tek IJa ada satoe nona akan lapor 
di boekoe begitoe sadja. 
— Itoe hoedjang toewa trima prentahan lantas pegi ka 
loewar, Sio Tjia lantas panggil satoe boedjang pram- 
poean pegi ka tempat soedjoed Boedha memanggil 
iboenja Gak Sie ,,Thaij Thaij” (1) : 

Koetika Thaij Thaij dateng berdoedoek meliat anak 
lelakinja amat kesel roepanja dan lagi di liat njonja 
mantoenja dengen anak prampoeannja masing-masing 
betjoetjoeran ajer mata, Thaij Thaij djadi keliwat ka- 
get, lantas memanggil kata: kamoe soewami dan istri, 
dengen 2 soedara kenapa bole begitoe? | 

Tek IjJa tjoema gojang kepala sadja tiada bisa kata 
satoe apa, kerna salempang Thaij Thaij menja. tim- 
boel doeka tjita. 

Thaij Thaij menanja poela: hei! DAK EOs yang pram- 


Uu Thaij Thaij kaloe orang jang . berpangkat, maka iboenja Orang 
basain Thaij Thaij, seperti mdoe di kata njonja besar, 

poean kenapa kau djoega begitoe sedi, tentoe ada se- 
bahnja lekas kasi iboemoe taoe? 

Tek Siotjia belon boeka soeara tapi ajer matanja 
meleleh di moekanja dan berkata: iboekoe, saja dari 
ketjil iboe piara sampe besar, dan tingal berdiam di 
dalem kamar, masa ada siapa brani bikin soesa pada 
saja, tjoeina kerna ini hari kita poenja Keizer ada mem- 
bri titahan di ini provincie aken pili anak anak pra- 
wan, dan dalem boekoe pili anak prawan misi koe- 
rang orangnja, maka oetoesan Keizer soesa balesin ti- 
tah Baginda, tjoema maoe beratin pada pembesar 
pembesar poenja anak prampoean aken toetoep jang 
masi koerang orangnja, dan sekarang dia hendak prek- 
sa satoe roemah dengen satoe roemah, djika masi djoe- 
ga ada jang bersemboeniken namanja, tiada maoe di 
lapor, nistjaja seroemah tangga boleh dapet ketjilaka- 
an, tadi pagi katanja soedah di preksa gedongnja Tjiat 
'Tou Soe dan tentoe nanti di preksa kemari djoega, 
kerna enkoh kebingoengan tiada ada laen akal lagi, 
maka saja apa boleh boeat, lepasin satoe dari saja soe- 
roe pegi lapor nama, soepaja membebasin seroemah 
tangga poenja tjilaka, tjoema tiada gemes tinggalin ihoe 
dan soedara serta ipar poenja boedi, semoea itoe apa 
boleh boeat, kerna dari saja poenja dosa poethauw. 
Abis dia bitjara lantas ajer matanja betjoetjoeran: dja- 
to di badjne. 2, 

Lo Thaij Thaij, denger ini perkatahan sama djoega 

| | naa 

semangatnja terbang 300 paal djaoenja dan terkedjoet 
hingga kaki tangannja dingin seperti ijs, iboe dan anak 
berpelokan beseroe seroe sedi Tek Kong dengan istrinja 
memboedjoek boedjoek serta iboerin iboenja, sedang 
lagi pada sedi, maka masoek se-orang boedjang toea 
kasi taoe jang adjudant baroesan soeda pegi minta pa- 
da Tan Kong Kong balik poelang, tapi Tan Kong 
Kong bilang kaloe Loija maoe kasi taoe nama Siotjia 
itoelah taoe gelagat baik, tjoema djanganlah lambat 
lambat kerna lantas Tan Kong Kong maoe balik ba- 
lessin Baginda poenja titahan. 

Kata Tek Kong pada itoe boedjang toea: na kami 
taoe soeda kamoe pegi sadja! 

Itoe boedjang toea lantas pegi keloear. 

Tjerita poela Tek Kong tatkala itoe ada satoe anak 
laki-laki jang misi minoem soesoe memang tiada taoe 
apa-apa, maskipoen anak prampoeannja jang oemoer 
9 tahon baroe mengarti apa-apa ija menangis liada 
begitoe sedi, tjoema Tek Kong dengan iboenja istrinja 
dan soedara prampoeannja ini berampat orang keliwat 
sedinja dan koesoet hatinja, komedian liwat lagi 3 hari 
lamanja maka dateng boedjang toea kasi bertaoe- ba- 
hoewa dari pada ini hari Tan Kong-Kong minta se- 
karang djoega Siotjia kloewar dari roema, kerna orang 
orang bangsawan poenja nona soeda di pilih tjoekoep 
tjoema koerang Siotjia sadja se-orang belon sampe. 

Lo Thaij-Thaij denger begitoe mingkin bertamba 
sedi dan beseroe seroe, “Tek 1Ja denger istrinja dengan 

mengembeng ajer mata boedjoekin iboenja, Lo Thaij.. 
Thaij apa bole boeat simpen aer matanja berkata: na 
soeda akoe djadi iboe nanti anter kamoe sampe di post 
pembrentian aken abisin iboe anak poenja boedi. 

Tek IJa lantas soeroe orangnja sediaken 2 djoli besar 
toengoe, komedian Siotjia dengan melele aer - mata 
kasi slamat djalan pada Beng Hoe Djin (insonja) dan 
masing-masing mesen dengen perkatahan jang biasa. 
nja orang berpisa, koetika itoe iboe dan anak pram- 
poean pada naek di djoli besar dan Tek. IJa toengang 
koeda beserta pengikoet-pengikoetnja iringin ija ber- 
djalan pegi ka Kim Teng Ek. 

Setelah sampe, lantas Tek IJa prenta satoe officier 
lebi doeloe pegi masoek kasi taoe, komedian. 2 djoli 
itoe di gotong sampe ka sebla dalem, dan Tek Kong 
toeroen dari koeda toeroet sampe di tempat trima 
tetamoe dan Tan Kong-Kong hormat ija satoe nona 
hangsawan tambahan Tek IJa dateng sama-sama maka 
Tan Lim toeroen lorakan menjamboet. 

Thaij-Thaij dengan Siotjia toeroen dari djoli dan 
Thaij-Tbaij dan Siotjia berdiri di sebla kanan, Tan 
Lim lebi doeloe bertemoean dengan Tek IJa dan mem- 
bri hormat, abis itoe Tan Lim angkat mata liat pada 
Siotjia jang elok parasnja soenggoe berbeda sekali 
dengen laen-laen nona, setelah soeda abis Tan Lim 
pandang Siotjia dalem hatinja keliwat girang dan ber- 
kata: Tjong Peng Taij Djin apa ini kamoe poenja poe- 
tri jang tertjinta” 

Tek IJa menjaoet: boekan, ja-itoe saja poenja soedara 
satoe poetoesan peroet. 

Kata Tan Lim: wahi Thaij Djin poenja soedara soeng- 
goe bole di kata sanget elok parasnja boekan seperti 
laen-laen nona, djikaloe di masoekin dalem boekoe nanti 
saja balik ke-astana tentoe Baginda satela dapet liat 
bole. djadi satoe orang jang moelia besar soenggoe 
hagei peroentoengan itoe boekan gampang bole dapet. 

Tek IJa kata: tempo hari itoe Lo Kong-Kong ada 
kata lebi doeloe djika samsea pembesar-pembesar djika 
ada poenja anak prampoean kaloe tiada di kasi lapor - 
maka .Kong-kong kaloe. balik ke-astana maoc lapor 
pada Baginda soepaja dapet dosa moengkir titahn 
Baginda, tetapi saja bepikir soedara sija ini maski ada 
toe kepandean dan elok kerna iboe saja soeda toea 
sajang anik ini sama “djoega satoe moestika tiada ke- 
djem tinggalin dia, oleh kerna itoe saja belon melapor 
hz:replah Kong-Kong kaloe balik poelang ke-astana 
toe'oenglah sedikit djangan sampe saja dapet dosa 
djoesta-in pada Baginda tiada abis an saja membi- 
lang trima kasi. | 

Kata Tan Lim: Tjong: ja Taij Djin apanja begitoe 
koeatir, sekarang kamoe soeda toeroet titahan Baginda 
dan serahken soedaramoe apanja di kata djoesta-in 
radja, dari sebab kamoe-lambatan melapor itoe tjoema 
djadi orang poenja anak bisa inget orang toea poenja 
boedih sadja, tiada ked:em berpisa masa saja nanti 

maoce bikin kesalahan tjoema minta taoe soedaramoe 
apa namanja? 

Tek IJa kata: soedara saija namanja Tjian Kim. 

Tan Lim lantas soeroe djoeroetoelis taro nama itoe 
dalem boekoe pilih nona-nona, serta toelis jang nona 
Tek Tjian Kim poenja nam4 paling pertama (No. 1.) 

Tan Lim soeda dapet Tek Siotjia maka lantas tjoe- 
koepin itoe nona-nona sampe 80 orang, selaennja jang - 
tida masoek pilian di kasi poelang, kombali pada orang 
toewanja ambil poelang, koetika itoe tiada pake lagi 
— djoli di minta Tek Siotjia naek ke-dalem kreta! Lo 
Thaij Thaij meliat anaknja sahingga hatinja seperti di 
iris-iris dan Siotjia ajer matanja seperti mata ajer jang 
meles pegangin iboenja poenja tangan tiada kedjem 
merasa sedi, apa bole boeat, paksa iboerin iboenja dan 
soedaranja, Lo Thaij Thaij dengan mengembeng ajer 
. mata pesen-pesen sebentaran pada anaknja, komedian 
memanggil pada Tan Lim: ja Kong Kong! saija poenja 
anak jang oemoer moeda, belon perna setindak laloe 
dari kamar, di piara tjara ketjintahan sampe 16 tahon, 
sekarang misti pegi belaksa paal djaoenja di atas per- 
djalanan dapet angin dan zaldjoe hareplah toeloeng 
rawatin maski sampe saia mati, saia ingetlah song 
Kong poeuja boedi. , 

Tan Lim bilang: baek! serta memanggil Lo Thaij 
Thaij! ini. hari siotjia terpili, kaloe sampe di astana 
tentoelah djadi sz-orang moelia besar, apanja berdoeka 
tjila halnja ini ada kegirangan, apa perkara di atas 

perdjalanan tentoe saia poenja tanggoengan troesa di 
boeat koeatir lagi, sekarang minta Thaij Thaij: balik 
poelang sadja, kerna saia hendak lantas brangkat djalan. 

Iboe dan anak tinggal masgoel dan betjoetjoeran 
ajer mata, kerna idoep-idoep maoe berpisa memang 
ini ada satoe perkara soesa, dan Tek IJa djoega deketin 
soedaranja soeroe lekasan berangkat, Tek Siotjia me- 
.manggil: —ja enkoh, ini sekarang soedaramoe pe- 
gi, beroentoeng dan tjilaka belon bole taoe, tjoema 
kaloe soedaramoe sekali berpisa, iboe kita tentoe djadi 
sedi, soenggoe-soenggoe harep enkoh dengan enso nanti 
sebole-bole liboerin, biarlah taro di hati ini perkatahan 
saia, maskipoen soedaramoe ini sekali berpisa, mati 
idoep tiada laen jang bole di koeatirin, dan lagi seka- 
rang kerna keboeroe boeroe tiada bisa di hadepan inso 
pesen apa-apa soenggoe hati saija senang, tjoema harep 
kaloe engko poelang toeloeng lah kirim semba pada . 
istrimoe dari tjoetjoe-tjoetjoe tentoe engko sendiri bisa 
mengadjar troesa saija banjak pesen apa-apa, tjoema 
di atas iboe toewa ini lah misti taro di hati, itoe ada 
seperti saija trima enkoh poenja boedi. 'Omongnja belon 
abis aer matanja soeda toeroenlah. 

Tek IJa sembari bekel aer mata menjaoet kata: soe- 
darakoe lepas lah hatimoe, enkomoe sari-sari rawatin 
Ihoe, kamoe tentoe sampe taoe. 
 Kedoewa soedara itoe masing-masing tjerita-in, dalem 
hatinya poenja perkara dan tiada kedjem bepisaan, 
boekan kata Siotjia memang satoe orang prempoean 

jang hatinja lemes tiada bole betjere dengen iboe soe- 
daranja, maskipoen Tek IJa, se'orang laki koetika itoe 
maoce betjere dengen soedaranja, djoega tiada kedjem 
hingga toeroen aer matanja tiada brentinja. 

Tiada taoe Tek Sio Tjia berpisa'an begimana djadi- 
nja, tjoba pembatja bole liat fatsal seblah bawa nanti 
di kasi ketrangan lagi. 

Fatsal 2. 

Keizer jang moera hati pilih nona bagoes berih- 
ken pada soedaranja (Pe Ong). Dan anak 
prampoean jang paham kirim soerat 
liboerin pada iboenja jang terpisa. 


Itoe koetika Tek Kong dengen soedara prampoean- 
nja Tek Tjian Kim sedeng lagi sedi bakal berpisa, 
dan Gak Taij-Taij dari dalem tangan badjoenja kloe- 
warin sepasang boeroeng-boeroengan dari batoe per- 
hiasan jang di namai ,,Giok Wan IJang” memanggil 
anak prampoeannja dan berkata: ini sepasang boe- 
roeng-boeroengan batoe perhiasan tempo doeloe ajamoe 
dapet prentah pegi prang di negri Sze Liuuw komeli- 
an perang menang poelang maka Maha-radja telah 
briken ini moestika, dan ini moestika bisa laloeken 
barang djahat serta golok dan kampak djoega tiada 
boleh dapet batjok, ini ada satoe moestika jang boeat 
toeroen-menoeroen, teimpo ajamoe meninggal doenia 
tinggalin ini dan iboenja soeda simpen hati-hati bilang 
poeloe tahon, dan ini sapasang boeroeng-boeroengan 

roepanja 1 lelaki dan 1 prampoean sekarang ini sa- 
toe jang prampoean akoe briken padamoe dan satoenja 
tinggalin enkomoe boeat toeroen-menoeroen pada ha- 
ri komedian. | 

Tek Siotjia lantas menjamboetin itoe batoe per- 
hiasan, sedang lagi maoe bitjara apa-apa lantas 
soeroe Tan Kong-Kong lekasan brangkat, maka Siotjia 
apa bole boeat naek kedalem kreta bersama-sama la- 
en laen nona jang soeda terpilih, tempo itoe hari 
itoe laen-laen noua-nona djoega jang ada ajah iboenja 
dan sanak soedaranja saling menangis kira-kira 445 
ratoes orang jang menangis-menangis, dan jang meme- 
sen-memesen satoe persatoe soesa abis di tjeritaken 
masing-masing poenja kesoesahan hati. 

Tan Kong-Kong lantas prenta kreta-kreta brangkat 
djalan dan semoea ambtenaar-ambtenaar civiel dan mi- 
litair pada anter brangkat Oetoesan itoe. 

Tjerita Gak Thaij-thaij setelah liat kreta-kreta no- 
na-nona pada brangkat, aer matanja- toeroen seperti 
oedjan, dan sesambatan keliwat doekanja dan lantas 
djato begoeling-gceling di tanah, Tek Kong boeroe-boeroe 
angkat bangoenin iboenja dan lihoerin hatinja, Thaij- 
thaij apa bole boeat bangoen naek djoli dan Tek Kong na- 
ek koeda poelang karoemanja, serta liboerin poela iboe- 
nja dan Beng Hoe Djin tave iparnja soeda brangkat maka 
ija poen tinggal masgoel sadja. | 

Sekarang di tjerita-in Tan Lim dengan iringin kreta 
mona-nona kloewar dari kota Taj Goan Hoe dan dja- 

lan djoedjoe ke-kota Pan King, iboe kota Song Tiauw 
di provinci Holam di namai Pan King, kira-kira dja- 
lan sehoelan lebi baroe sampe di watas negri Holam 
dan sampe brapa hari lagi baroe sampe di Kota radja, 
dan dateng di loear pintoe Ngo Boen menoengoe tita- 
han radja, memang semoea mantri-mantri jang dateng 
dari laen tempat tiada lantas bole masoek  kedalem 
astana, maka misti menoengoe di loewar pmtoe Ngo 
Boen sampe ada titahan dari Keizer soeroe masoek 
baroelah bole berdjoempa. 

Pada itoe hari kebetoelan Keizer. Tjin Tjong baroe 
abis oeroesin perkara dan berdoedoek di satoe Bale- 
roeng Tiang Luk Tian lagi memaen tjatoer dengan 
radja moeda dari astana Lam Tjeng Kiong jaitoe Pe 
Ong IJa, dateng satoe Taijkam melapor pada Keizer jang 
oetoesan di soeroe pili nona telah dateng di pintoe 
astana toengoe Baginda poenja titahan. 

Keizer Tjin 'Tjong denger laporan itoe mendjadi 
soeka hati dan membri titah lebi doeloe panggil Tan 
Lim dan kasi laporan satoe-satoe sampe terang, kome- 
dian baroe membri titah poela panggil masoek semoea 
itoe nona-nona kedalem astana kami sendiri maoe 
pandang dan pili nona-nona itoe. 

Tan Lim trima titahan Keizer lantas boeroe-hoeroe 
keloewar pintoe Ngo Boen, soeroe itoe nona-nona se3 
moea toeroen dari kreta lantas misti berdjoempa pada 
Baginda, tempo iloe Tan Lim lantas bawa itoe 80 no- 

na-nona masoek dalem balairoeng Tiang Lok, satelah 
sampe di bawa lorakan rame nona-nona itoe rata-rata 
toeroenin badannja berloetoet dan Tan Lim pegang itoe 
boekoe nama nona persoembaken dan seorang Taijkam 
samboet itoe boekoe gelar di atas medja tempat Keizer 
doedoek. 

Keizer Tjin Tjong angkat matanja liat boekoe itoe 
pertama no. 1 nona she Tek nama Tjian Kim di ba- 
wanja tertitie asal bangsawan, koetika itoe Keizer 
liat dari awal hingga achirnja ada jang terseboet nona 
toeroenan bangsawan, hartawan dan particulier, tiada 
rata, setelah Keizer abis meliat lantas menitaken nona 
jang no. 1 namanja Tek. Tjian Kim biar naek ke-atas 
balairoeng, Tan Lim lantas toeroen di lorakan me- 
manggil nama nona Tek Tjian Kim berdjoempa Ba- 
ginda. 

Semantara keliattan sama tenga itoe koempoelan 
nona-nona kloewar 1 nona jang elok parasnja plahan 
piahan madjoe bertindak, naek di atas lorakan. mera 
dengan betoelin badannja lantas berloetoet dan toen- 
doek sambil perkatahan lemboet dan swara jang mer- 
doe membri hormat kata: Banswee. 

Keizer liat nona itoe soenggoe eloknja tiada ber- 
hingga bole di kata nona -dari astana dewah dan 
eloknja ibarat poetri dalem boelan, maka tjahja moeka 
Keizer bertamba soeka hatinja jang nona itoe tiada 
lah ada lagi sepasang seperti dia bagoesnja, dan-radja 

moeda Pe Ong IJa djoega sanget poedji meliat nona 
itoe pvenja bagoes, serta lagi beribadat lema lemboet 
tentoe boekan asal toeroenan orang sembarangan, tjoe- 
ma tiada taoe siapa itoe orang ja apa poenja 
anak? 

Keizer berkata: nanti tjoba kami tanja plahan-plahan 
pada dia lantas bole dapet taoe, maka panggil nama 
Tek Tjian Kim kamoe orang asal provincie San See 
kota Taj Gwan toeroenan bangsawan dan ajamoe 
berpangkat apa tjoba kasi taoe pada kami? 

Tek Tjian Kim menjaoet: hamba trima titahan, lan- 
tas ija melapor toeroenannja dengan 4 pala sairan de- 
mikian. 


Betoeroenan hamba “tinggal di kota Taij Goan, 
Aja hamba pangkat Tjong Tjie nama Tek Goan, 
Soedara saja Tek Kong pangkat Tjong Peng Koan, 
Telah trima Baginda poenja boedi betoeroenan. 

Keizer Tjia Tjong dengar laporannja soeka tjita 
tiada berhingganja maka radja moeda Pe Ong berkata: 
tiada terkira ini nona bagoes serta bidjaksana djoega 
lari pada ilmoe soerat-soerat soenggoe bole di kata 
romannja dan pinternja selengkep adanja. 

Keizer Tjin Tjong berkata: Ja Ongheng poenja mata 
meliat betoel tiada salanja ja itoe betoel ada anak 
prampoean dari seorang toeroenan bangsawan, kami 
pili ini nona memang lebi doeloe ada niatan kerna 

istri Ongheng dari pada tahon doeloe telah poelang ka- 
rachmattoelah, sekarang misi koerang orang boeat 
mengoeroesin di dalem maka ini nona kami soeka 
boeat Ongheng aken kasi masoek ke-astana Lam Tjeng 
Kiong. (astana boeat Pe Ong sendiri) soepaja bole boeat 
perbantoe oeroesin di dalem astanamoe. 

Tatkala itoe Pe Ong mendenger Keizer poenja bitjara 
sigra laloe dari pada tempat doedoeknja membri hormat 
seraja kata: doeli Baginda betoel ada itoe niatan bagoes 
tadi hambanja nanti dapet berdosa sebagi langit besar- 
nja, Tek Tjian Kim kerna dari tilah Baginda di pili 
aken isiken dalem astana boewat soeroe-soeroe, ham- 
bamoe masa brani trima titah aken bernika padanja 
hareplah toewankoe biar preksa lebi njata. 

Keizer Tjin Tjong: Ongheng troesa soengkanin ini 
memang kami poenja niatan dan Jebi doeloe djoega 
soeda di titaken, djikaloe tiada atoerannja hingga bi- 
kin Ongheng djadi tiada pantesnja masa kami nanti 
bikin. Lantas Keizer titaken pada Tan Lim biar Tek 
Siotjia di anlerken pegi ke-astana Lam Tjeng Kiong 
serta di briken dajang dajang 16 orang aken temenin 
nona iloe dan di brih persen oewang beli port 
100000 tahil. 

Pangeran Pe Ong apa bole boeat membri trima ka- 
si pengasiannja maha keizer dan lantas kloewar. 

Dan Tan Lim trima titahan anterin Tek Siofjia 
pegi-ke-astana Lam Tjeng Kiong. 

Keizer Tjin Tjong meliat poela boekoe nama nona 
nona jang tertoelis nona nomor 2 bernamt- Khouw 
Sin Gie, lantas keizer bersabda: ini nama Sin Gie be- 
toel satoe nama pantes, lantas nama nona itoe di oba- 
ken djadi nona nomor satoe dan prenta dajang-dajang 
bawa itoe 80 nona-nona seraken pada astana permi- 
soeri soepaija di bageiken ke laen kamar-kamar. | 

Pada besoknja keizer prentah kasi kloewar oewang 
dari dalem kas 16000 tail aken kirim ke-kota San 
See soepaija di bagei-bageiken kapada itoe nona-nona 
poenja orang toewa seperti ganti dia orang poenja .ong- 
kost piara anaknja. | | 

Pada itoe hari Tek Siotjia di sisirin dan di hiasin 
oleh dajang-dajang masoek dalem astana Lam Tjeng 
Kiong, koetika itoe Pe Ong lebi doeloe djoedjoe ke as- 
tana keizer. menjodjaken bri trima kasi keizer poenja 
boedi, komedian doedoek di tenga-tenga patarana, se- 
mantara ada dajang-dajang dan nona moelia kloewar 
dateng di hadepan patarana berdjoempa pada Pe Ong 
berdjalan adat tjara radja dengen mantri, komedian 
baroe menjodja langit dan boemi, koetika itoe kiri 
kanan kedengeran swara tetaboean bersiik di koeping 
setelah kemanten soeda abis menjodja, maka dajang 
dajang dandan nona elok balik masoek ke-dalem dan 
pada hari itve dalem astana Lam Tjeng Kiong boeka 
medja festa dan semoea mantri civiel dan militair 
membrih slamat nikanja Pangeran Pe Ong dan minoem- 
minoem di astana, sampe sore baroe pada boebaran, dan 

Tan Lim bebalik ke-astana keizer membri taoe hal nika- 
nja Pe Ong ini troesa di tjerita lagi. 

-— Pada maleman itoe Pe Ong masoek kedalem sama 
penganten minoem-minoem sebentaran, komedian baroe 
dia berdoea masoek dalem peradoean tidoer sama 
sama, sampe besok paginja Pe Ong bangoen lantas 
pergi ke-astana keizer membri trimah kasi pada keizer 
abis baroe balik poelang ke Lum Tjeng Kiong dan Tek 
Hoei (1) samhoet pada Pe Ong berdoedoek sama-sama, 
maka Pe Ong berkata: nona bidjaksana kamoe bernika 
padakoe sebetoelnja ada keizer poenja boedi, tempo 
tadinja Tan Lim pegi memili nona-nona soeda ma. 
soekin namamoe dalem boekoe aken djadi dajang 
djadi istrikoe seorang moelia, kamoe poenja iboe dan 
soedara berdjaoean, blon tentoe dia bisa dapet taoe, 
besok Baginda keizer hendak soeroe satoe mantri 
pegi ke-San See bawa oewang aken briken pada itoe 
uona-nona jang masoek terpilian poenja mah bapa aken 
ganti ongkost piara anaknja, kamoe kenapa tiada maoe 
toelis satoe soerat, nanti akoe soeroe satoe oetoesan 
dawa sekalian aken sampeken pada iboe soedaramoe, 
djangan dia sanget harep-harep padamoe, begimana pi- 


kiranmoe? 
Tek Hoei denger begitoe lantas laloe dari tempat 


doedoeknja membriken trima kasi pada swaminja, lan- 
tas ambil barang peranti menoelis taro di atas medja. 


(1) Hoei. artinja istri-istrinja radja moeda kerna Tek Sio Tjia te- 
lah nikah dengan Pe Ong maka jja di toelis dan di basa-in Tek Hoei. 

Tek Hoei Jantas toelis satoe soerat, pendeknja soe- 
rat itoe hendak liboerin iboenja serta menengokin 
tiada laen maksoednja troesa banjak-hanjak di tjeritain ! 
bila Pe Ong meliat istrinja toeroenin kalamnja dengen 
tiepet dan toelisannja bagoes dalem hatinya girang serta 
poedji-poedji istrinja jang elok serta bidjaksana. 

Setelah Tek Hoei soeda boeng koes soerat itoe dalem 
envelop lantas Pe Ong ambil soerat itoe laloe bangoen 
kloewar doedoek di patarana, dan printa mantri djaga 
astana pegi panggil itoe oetoesan jang bakal pegi ka 
San See dateng dalem astanahkoe. 

Mantri djaga astana trima printahan Pe Ong pegi, 
semantara dateng oetoesan itoe madep pada radja moe- 
da Pe Ong serta membri sala m, dan Pe Ong soeroe 
berdiri di sampingnja. | 

Siapa jang djadi oetoesan itoe, ija itoe satoe mantri 
jang dorna tadinja dia berpangkat Tie Hoe (resident) 
komedian menjoewap pada pamarenta besar, maka ia 
dapet djadi moerid dari satoe Wazir besar (Taij Wie) 
Pang Sin, dan minister Bang Hong dia poenja mertoe- 
wa jang soeka trima soewapan oleh, kerna ia naek 
pangkat ,,Tie Kan Ie” (hakim besar) ini oetoesan na- 
manja Soen Sioe, koetika ia dateng berdjoempa ke- 
pada Pe Ong dan berdiri di samping, maka Pe Ong 
berkata:— Soen Khim Tjhe (oetoesan) kamoe sekarang 
di titahken oleh Baginda akan pegi ka San See mem- 
briken oewang pada nona-nona jang terpili poenja 

orang toewa, dan istrikoe ada sepoetjoek soerat min- 
ta kamoe sampeken di kota Djie Tjoe Koan kepada 
Tek Tjong Peng nanti kamoe baliknja kemari akoe 
membriken gandjaran padamoe. 

Soen Sioe denger Pe Ong poenja pesenan dia me- 
— njaoet: baik! dan samboetin itoe soerat serta membri 
salam poelang dan kloewar dari astana Lam Tjeng 
Kiong. | 


Setelah Soen Sioe poelang, maka dia bepikir dalem 
hatinja, itoe Tek Tjong Peng namanja Tek Kong, ia 
itoe Tek Goan poenja anak, tatkala doeloe Tek Goan 
berpangkat Liang Wat Tjong Tjie ajakoe ada di bawa 
prentanja, kerna ajakoe trima printanja membawa ram- 
soem sala harinja jang di tetepin, maka ajakoe soeda 
di hoekoem potong kepala oleh Tek Goan, sekarang 
akoe dengen itoe familie Tek ada satoe moesoe, dan 
pangeran kadlapan (Pe Ong) telah nika dengen anak 
perempoeannja, ini sepoetjoek soerat “jang di kirim 
padakoe bawa, tentoelah tjoema kabarin hal jang 
baik, tiada lebi baik ini soeratnja akoe oempetin sadja 
dan kabarin padanja hal djahat, soepaja menjenangin 
serik hatikoe, pikiran Soen Sioe setelah soeda tetep 
maka itoe soerat dari Tek Hoei di oempetin sadja 
sampe ari besok lantas trima oewang dari kas negri 
18000 tahil moeatin dalem pedati dan brangkat dja- 
lan, setelah laloe dari Kota-Radja troes madjoe ka pro- 
vinci San. See, koetika sampe di provinci San See lebi 

siang -soeda ada pembesar-pembesar negri dapet taoe 
jang oetoesan dateng, maka djaoe-djaoe soeda samboet 
masoek dalem kota dan berdjamoean, tiada bole abis 
di tjeritain, pada hari itoe djoega Soen Sioe lantas pren- 
ta jang itoe oewang seraken pada mantri bendahara 
(Pou Tjeng Soe) akan simpen doeloe dalem kas, dan 
prcnta assistent-resident (Koan 'Tjoe) kasi taoe pada 
semoea -orang-orang toea dari iloe nona-nona jang 
— soeda terpili masoek dalem harem, soepaja orang orang 
toca bole trima oewang bakal ganti ongkost piara 
anak, sebetoelnja Maha-radja briken pada jang poenja 
anak tiap-tiap -se-orang 200 tahil oewang, tapi tjoema 
Soen Sioe briken tiap-tiap se-orang oewang 120 tahil, 
kerna ini Soen Sioe orangnja keliwat temaha maka 
dalem itoe bajaran satoe-satoe orang di tjengkolong 
80 thail, djadi ia dapet 6400 tahil oewang masoek di 
sakoenja, dan gelapin pada semoea orang, dan itoe 
orang orang di mana bisa dapet laoe. | 

Koetika Tek Kong dapet denger jang maha Keizer 
ada kirim satoe oetvesan aken brihken oewang pada. 
orang toeanja nona-nona jang “terpili, maka dia sedeng 
ingin tjari taoe begimana djadinja dari ija poenja soe- 
dara jang djoega soeda masoek pilian nona-nona, oleh: 
kerna itoe pada besok paginja lantas sediaken satoe. 
karljis ama soeroe boedjangnja. pegi ke kantoor tem- 
pat oetoesan berdiam, minta biar oetoesan kaloe soeka 


dateng ka roemanyja. 
3 

Memang itoe Soen Sioe lebih siang soeda tetepin 
niatannja jang tiada baik, setelah tiima kaartjis nama 
dari Tek Kong oendang dia, maka itoe hari djoega 
lantas pegi keroemanja Tek Tjong Peng. 

Tek Kong setelah denger oetoesan Soen Sioe dateng 
serla membilang ada perkara resia hendak di bitjara-in, 
maka Tek Kong boeroe-hoeroe samboet oetoesan 
itoe, setela soeda abis membri hormat maka berdandan 
adjak masoek ke-petengahan sebla blakang, dan ber- 
doedoek sama-sama, samantara boedjang membawa 
the soeda minoem abis lantas Tek Kong berkata: Ja 
kaloe tiada ada perkara apa-apa saja tiada brani minta 
oetoesan daleng disini, kerna oetoesan trima titahan 
Baginda aken dateng kemari membriken oewang soe- 
sanja nona-nona poenja orang toea, maka dalem itoe 
nona-nona ada satoe nona bernama Tek Tjian Kim, 
sehabisnja masoek kedalem Kota-radja tiada taoe 
begimana djadinja? saja rasa Taij Djin dateng dari astana 
tentoe taoe hal awalnja maka saja sengadja oendang 
Taij Djin dateng kemari aken minta pekabaran dari 
nona itoe! 

Soen Sioe denger di tanja maka dia poera-poera 
menanja poela: Padoeka, kamoe begimana bole dap:t 
taoe ada nona nama Tek Tjian Kim jang padoeka 
sama satoe she apa brangkali itoe nona kamoe poenja 
anak ? | | 

Tek Kong sahoetin: boekan, nona itoe dia ada saja 
poenja soedara prampoean. 

Soen Sioe poera-poera berkata: wa kaloe nona itoe 
ada padoeka poenja soedara soenggoe sajang dan kesian 
sekali. 

Tek Kong sigra tanja: Soen Taij Djin kenapa bole 
kata sajang dan kesian apa brangkali ada kedjadian 
apa-apa jang tiada baik? | | 

Soen Sioe sengadja meliat kiri kanan baroe berkata: 
padoeka ini sebrapa orang jang djaga disini apa 
boedjang dalem atawa boedjang loewar? 

Tek Kong sahoetin: ini brapa orang ada boedjang soe- 
roe-soeroean di dalem. 

Soen Sioe berkata: nanti saja kasi 'jerita, tapi 
. djangan di siarin di loewaran, djika ketaoean perkara 
ini di siar-siarin nistjaja dapet bahaja dan saja djoega 
djadi kesangkoet, pertama soedaramoe sampe dalem 
astana ada kedengeran jang” dia inget roema tangga 
kangen iboenja, siang hari malem berseroe seroe me- 
nangis hingga orang-orang di dalem harem djadi ben- 
tji tjela kelakoeannja, siapa taoe soedaramoe adatnja 
- aseran atawa keliwat sakit hatinja, sehingga soeda gan- 
toeng dirinja sa mpe mati. | 

Komedian Baginda Keizer dapet taoe telah moerka 
sanget seraja kata: jang itoe prampoean soeda bikin 
kotor dalem harem dan soeda prentah lemparin mait 
nona itoe ke-aloen-aloen, dim saija tempo trima titahan 
Baginda, serta di pesen akern diam-diam serepin nona 
itoe poenja aja bonda aken hri hoekoeman, beroen- 
1oeng Tan Kong-Kong soenggoe-soenggoe soeda toetoep 

Thaij Djin poenja resia, lebi baik sekarang Thaij Djin 
lebi siang tjari satoe djalanan aken melolos behaija, 
dan ini lah saija bilang sebemarj harep Thaij Djin 
djangan djadi goesar. 

Tek Kong denger be-itoe, lantas tjahaja romannja 
djadi beroba apa "boleh boeat membilang trima kasi 
pada Soen. Sioe, dan Soen Sioe lantas. djoega permisi 
“pegi dan komedian balik sampe di kamar besar, lebi 
dahoeloe memang Gak Thaij Thaij soeda dengerin 
itoe cetoesan mengomong dari blakang kamar setelah 
Tek Kong masoek, lantas Gak Thaij-Thaij pegang Tek 
Kong poenja tangan: menanja kata: anakkoe! baroesan 
itoe oeloesan poenja omongan apa bener atawa djoes- 
ta, djikaloe bener perkatahan itoe, tentoelah iboemoe 
poenja njawa tiada tinggal lama lagi dalem doenia. 

Tek Kong denger mendjadi bingoeng kata: iboe apa- 
o nja begitoe kebingoengan, tadi itoe oetoesan poenja 
bitjara semoea dari hal negri, belon ada #jerita apa 
apa kenapa iboe bole djadi kebingoengan? 

' Thaij Thaij sahoetin: anakkoe! baroesan itoe oetoesan - 

bitjara padamoe akoe soeda denger terang kenapa kau 
. maoe djoesta-in akoe? 
Tek Kong denger lantas betjoetjoeran ajer mata sera- 
ja kata: iboe ini ketjilakain dan redjeki memang tiada 
tentoe, sekarang troesa (jari taoe bener djoestahnja.soe-: 
da denger oetoesan itoe poenja perkatahan, tentoelah 
djadinja begitoe. 

Thaij Thaij: — begimana anak prampoeankoe djadi 
nja mistinja lekas-lekas bitjara jang njata. 
“ Tek IJa sahoetin : iboe ini hari Baginda prenta Soen 
Sioe dateng aken bri oewang pada orang toewa itoe 
nona-nona, dan semoearja jang terpilih ada di briken 
oewang onkost melengken kita poenja roema jang tia- 


da namanja, di doega soedarakoe tentoe banjak tjelain 


dari baiknja ini oetoesan poenja omongan apa tiada 
betoel? | | 

Gak Thaij Thaij denger begitoe, hingga terkedjoet 
lantas betereak satoe swara kata: akoe kenapa be- 
gini peroentoengan tjilaka, ja anakkoe kau mati be- 
gitoe sengsara. Ach! lantas Taij Taij djato pangsan 
dan begitoe djocga poetoes napasnja. | 

Tek Kong dengen istrinja boeroe bangoenin dengen 
menggeroeng panggil: iboe! dan segala boedak-boedak 
prampoean pada dateng berkoempoel di dalem kamar 
serta meliat Thaij Thiaij moekanja koening oepama 
kertas mas dan napasnja soeda tiada ada tiada taoe jang 
Thaij Thaij telah meninggal doenia. 

Tex Kong dengen mengembeng aer mata oesoet 
tangan iboenja sama djoega ijs dinginnja maka ia de- 
ngen istrinja menangis sekoewat-koewatnja, sjahadan 
Tek Kong berkata: tadinja enak-enakan siapa taoe ini 
jang soedarakoe mati begitoe sengsara betoel lah Toehan 
jang kwasa tiada berkatin, na sekarang soeda begitoe 
hwi pengabisanuja apa mace di kata lasi. | 

Beng Hoe Djin dengen betjoetjoeran aer mata berkata: 
tiada kedoega ini behaja dari langit toeroenin, sebetoel- 
nja dasar kita orang she Tek tida beroentoeng maka 
sampe begini tjilaka, ach kesian betoel Jah iparkoe 
dengen moeda-moeda mati sengsara serta di lemparin 

mailnja, dan martocakoe tegal ia mendjadi linjap nja- 
 wanja, dalem brapa boelan sadja seroema tangga men- 
tjar dan orangnja ilang kaloe di kata betoel serik ha- 
ti tiada soedanja. 

Tek Kong denger omongannja semingkin merasa sedi 
maka ija swami dan istri berloetoet hadepin itoe dje- 
nazat mengeroeng-geroeng keliwat sedinja, koetika 
itoe semoea boedak-boedak lelaki dan prampoean sama 
sekali berloetoet seraja kata: — Lo IJa dan Hoe Djin 
djanganlah keliwat doeka, sekarang Lo Thaij-thaij telah 
poelang ke-rachmat-oelah, baikanlah oeroesin itoe dje- 
nazat ada lebi betoel, apa lagi ini tempo moesin panas 
selempangin Lo Thajj- thaij poenja djenazat tiada bi-a 
tinggal lama. 

Koetika Tek Kong denger hoedak- boedak itoe poenja 


tjerita apa bole boeat simpen doekanja dan taro Thaij- 
thaij poenja mait di kamar besar, komedian Tek Kong 
masoek di dalem ambil oewang dan soeroe satoe boe' 
dak jang bole di pertjaja pegi sediaken peti mati dau 
samantara itoe prabot peti mati di bawa dateng, dan 
soeroe toekang boeroe-boeroe betoelin itoe peti di se- 
bla loewar dan peti sebla dalem (1) serta bikin lagi 


(1). Peti mati orang doeloe, memang di bikin 2 lapis, satoe peti 
sebia dalem di namai Koan, dan peti di sebla loewar di namai Kok. 

berapa banjak pakean mati, memang pakean mati 
orang ada pangkat tiada sama seperti orang preman, 
pakean mait sembarangan sadja satoe persatoe ntu 
soesa abis di tjerita-in. 

Sampe pada besoknja baroe Thaij-thaij poenja . dje- 
nazat di masoekin ka dalem peti, setelah soeda selese 
maka Tek Kong dengan istrinja menangis, tutkala itoe 
Tek Kong poenja anak prampoean jang besar namanja 
Kinr Loan (ini Tek Tjeng poenja intji) baroe oemoer- 
nja 10 tahon soeda mengarti apa-apa maka ja toeroet 
sedi jang mama besarnja meninggal doenia, dan Tek 
Kong poenja anak laki-laki jang di panggil Tek Tjeng 
atawa Kongtjoe masi anak-anak tiada taoe apa-apa, koe- 
tika soeda abis djenazat masoek di peti dan panggilin 
Santri-santri mmembatja dowa hingga brapa hari tiada 
kesempetan, pada satoe hari soeda senang-senangan 
maka Tek Kong bitjara pada istrinja berkata:—sekarang 
soedarakoe jang masoek ka harem soeda bhoenoe diri 
dan iboekoe tegal anaknja mati maka ja poen djadi 
wafat, dan lagi Soen Sioe kasi bertaoe jang Baginda 
Keizer mara besar kerna soedarakoe soeda boenoe diri 
bikin kotor dalem harem dan hendak di serepin aja 
bondanja aken di bri hoekoeman, beroentoeng ini resia 
belon petja, sekarang akoe tiada lebi baik sedeng iboe- 
koe meninggal doenia persembaken sepoetjoek soerat 
kirim pada Boe Taij (Gouverneur) aken minta kelepasan 
satoe perkara troesa ke-iboekan dari ketjilaka'an dan 


40 


kedoea. perkara bole poelang tempat tinggal toeroen 
temoeroenankoe troesa tjape hati lagi, Nan Hoe 
Djin poenja pikiran? 

Beng Hoedjin denger perkatahan.: swaminja betoel 
djoega tjoema pikir'pikir itoe oetoesan poenja omo- 
ngan apa bener atawa djoesta, masa bole sehab oetoes- 
san itoe poenja omongan lantas bikin moendoer kita 
poenja hati jang gaga, hareplah Lo IJa biar preksa 


lagi lebi aloes atawa prenta satoe orang pegi ke Kota: 


radja denger'denger kabar jang ketentoean boekan 
bae. : 

Tek Kong kata: menoeroet itoe Soen Sioe poenja omo- 
ngan rasanja betoel begitoe tjoema sekarang. soesa da- 
pet kabar jang "pasti, djikaloe maoe pegi ke Kola rudja 
denger denger kabar pegi poelang maoe ada bilang 
poeloe hari, djika betoel-betoel Baginda tjari ini per- 
kara sampe itoe tempo tiada keboeroe lari-in diri lagi 
apa lagi akoe poenja oemoer mendeketin 50 tahon dan 
soeda pegang pangkat di dalem astana bilang poeloe 
tahon, komedian baroe trima titahan poelang ke kam- 
poeng padamin brandal-hrandal  samantara ampir 10 
tahon lagi, maka sekarang akoe liat perdjalanan djadi 
opsir keliwat soesa rasanja, tiada lebi baik sedeng se- 
karang balik poelang ke negri lama boekan senang 


iroesa lagi pikoel segala kedjengkelan dan teriket de- 


ngen atoeran pegang pangkat, maka troesa perdoeli 
“gagi dari Sgen Sioe poenja omongan betoel atawa djoes- 


AE TA 

ta kita minta brenti sadja poelang ke kampoeng kita 
jang lama aken senangin kita poenja sisa oemoer ke- 
idoepan. 

Tiada taoe Tek Kong begimana ia minta lepas dja- 
batannja di kaboelken atau tiada, tjoba liat fatsal di 
sebla bawa nanti dapet kenjataannja. 


Fasal 3. 
Orang dorna pake tipoe dorna kanusja orang 
jang bidjaksana. 
Naya jang doerhaka bikin doerhaka karamken 
. manoesia anjoet dalem aer. 

Kata jang ampoenja tjerita. Tek Kong telah her- 
— dami tetep dengen istrinja, lantas pada maleman itoe, 
dia toelis sepoetjoek soerat rekest minta lepas pang- 
kat, akan koeboer iboenja dan besok paginja lantas 
dia pegi ka kantor Gouverneur, minta toeloeng per- 
sembaken soeratnja pada Baginda Keizer akan minta 
lepas dari djabatannja, maka Gouverneur trima soe- 
ratnja, komedian Tek Kong poelang ka roemanja rapi 
rapi-in barang-barangnja aken sedia brangkat toeng- 
goe poetoesan dari pada Maha Keizer. 

Tjerita poela Soen Sioe soeda selese membagei-bagei 
oewang pada orang orang toewa dari nona-nona jang 
. masoek di harem, maka pada hari itoe djoega lantas 
dia balik poelang ka Kota-Radja dalem mana ada brapa 
pembesar-pembesar soeda banjak-brihken dia boengkoe- 
san, dan dia memang seorang jang terlaloe seraka, maka 

soeda trima sekalian dan lantas brangkat djalan, di 
atas perdjalanan saboelan lebi maka dia baroe sampe 
pada kota Pan Liang (Kota-Radja), dan pada besokannja 
lantas dia madjoe ketemoe akan balesin titahan Maha 
Keizer, komedian dia pergi ka astana Lam Tjeng Kiong 
balesin Pe Ong, dan bilang jang Tek Tjong Peng dia 
lagi pergi oeroesin watas-watas djadi tiada sampe tri- 
ma soerat balesan, kerna kata dia tiada bisa menoeng- 
goe sampe Tek Kong poelang. | 

Tatkala itoe Pe Ong pertjaia perkatahannja kira-in 
sebenar-benarnja, maka brihken gandjaran pada Soen 
Sioe, dan Soen Sioe trima pengasihannja Pe Ong, bi- 
lang trima kasi, laloe dia balik poelang ka roemanja, 
dan itoeng dia dapet koempoelken oewang-oewang 
tjengkolongan dari nona-nona dan barang persenan 
dari pembesar-pembesar sama seka'i ada 30000 tahil 
lebi, lantas oewang itoe di petja djadi tiga hagian, 
jang mana doea bagian di brihken pada 2 mantri dor- 
na ja iloe Pang Sin dan Bang Hong, itoe 2 mantri 
dorna dapet bagian itoe masing-masing soeka hati, 
sampe besok paginja koetika Keizer bertachta atas 
patarana, maka 2 mantri dorna itoe sorda menjataken 
Soen Sioe pegi ka San See ada berdjasa, moehoen 
Baginda di briken gandjaran dan lagi soenggoe-soeng- 
goe soeda angkat Soen Sioe poenja bidjaksana haroes 
di koerniaken pangkat besar padanja. 

Oleh kerna itoe Baginda Keizer koerniaken Soen 
Sioe pangkat Thong Tjeng Soe, akan mengoereesiri 

segala soerat-soerat laporan dari koeliling provincie 
jang hendak di persembaken pada Keizer. 

Soen Sioe keliwat girangoja soeda dapet itoe pang- 
kat, kerna toeloengan dari 2 mantri dorna djadi dia 
keliwat hormatin pada Pang Sin dan Bang Hong dan . 
apa Soen Sioe poenja perkatahan semoea di dengerin, 
maka Bang Hong poenja anak perempoean di kawinin 
sama Soen Sioe. | 

Sekarang kita hendak tjerita laen, pada satoe hari 
itoe soerat-soerat laporan dari Gouverneur San See 
dateng di iboe kota, dalem itoe soerat-soerat ada djoega 
satoe soerat minta lepasan pangkat dari Tek Kong 
dan soerat-soerat itoe semoea djato kepada Soen Sioe 
poenja tangan lebi doeloe, koetika Soen Sioe dapet 
liat. Tek Kong poenja soerat dia selempang nanti Pe Ong 
dapet taoe nanti petja resianja, maka Tek Kong poe- 
nja soerat, diam-diam dia semboeni-in dan dia bermoe- 
fakat kepada mantri dorna Pang Sin dan Bang Hong 
aken tiroe-in Baginda poenja titahan dan toeroet Tek 
Kong poenja perminta-an lepas pangkat. 

Setelah Soen Sioe soeda berdami tetap, maka betoel 
betoel dia bikin palsoe firman Keizer, brih lepas Tek 
Kong dari djabatan Tjong Peng. 

Tjerita Tek Kong setelah dapet firman Keizer dari 
'kelepassannja maka giranglah dengen istrinja bena 
bena-in barang-barang aloesnja aken sedia brangkali 
djalan, dan pada satoe hari lantas: bawa anak istrinja 
Gengen peti mati iboenja berangkat djalan poelang ka 

kota See Ho Kvan kampong Suuuw Yan Te di mana 
roema lamanja, setelah sampe di roemanja lepas bra- 
pa hari lantas dia tjari satoe hari bae koeboeriu iboe- 
nja poenja peti, dan Tek Kong bediri-in satoe roema 
atep di depan kozboeran iboenja dia sendiri hendak 
djaga koeboeran sampe 5 tahon lamanja, inilah Tek 
Kong bales iboenja poenja boedi jang dia djadi orang 
poenja anak haroes berlakoe begitoe. 

Tjerita poela Tek Tjeng (anak Tek Kong) ijalah 
ceninja ada satoe bintang militair (Boe Kiok Tjeh) jang 
di lahirken di doenia akan djadi mantri keradjahan 
“Tatj Song Tiauw jang keliwat termashoer namanja 
seperti satoe toendjangan negri, kerna orang she Tek 
soeda tiga toeroenaa bersetia hati pada negri dan 
menoeloeng kepada orang negri, maka Bintang Boe- 
kiok toeroen di doenia terlahir di roema orang 'she 
Tek dan lebi doeloe rasa-in pait, komedian merasa ima- 
nis akan lebarin pikirannja, se-oepama mas mingkin di . 
bakar mngkin kras, dan batoe permata mingkin di 
gosok mingkin mendjadi bagoesnja. 

Lagi di kata oleh jang ampoenja tjerita, di provincie 
Kang Lam bilangan kota Souw Tjioe ada se-orang 
she Pauw jang mana tiga toeroenan telah berboewat 
kebedjikan, tadinja Toehan jang maha kwasa prentah 
bintang (Boen Kiok, toeroen di dsenia melahir di roema 
orang she Pauw, tapi koetika itoe radja bintang Boen 
Kiok (Civiel) lebih: doeloe soeda toeroen melahir di 
rocina orang she Pauw, jang mana hari komedian di 

seboet Pauw Boen Tjim itoe dia, maka Toehan maha 
kwasa prentah bintang militair melahir di roema she 
Tek, soepaja bintang Boen Kiok boleh tolak mantri 
dorna, dan bintang Boe Kiok bole tolak brandal-bran- 
dal, aken senangin ke-radjhan Song Tiauw, maka tempo 
keizer Song Djia Tjong kaloe boeran mantri Civiel 
Pauw, dan militair Tek, tiada bisa sentousa negrinja. 
Tjerita tahon itoe ada merk Keng Tek tahon ke-Ll, 
boelan ke-delapan ada 2 mantri jang arif dan bidjak- 
sana ja-itoe Pit Soen An dan Khouw Tjoen, naek 
pangkat Minister, hingga laen boelannja lantas bangsa 
negri Kiat Tun angkat bala tantara 500.000 orang 
dateng menjerang di Pechili kota Putenyhoe, dan koe- 
liling kota di serang-serangin dalem kota Teng Tjioe, 
“jang menegoeken ja-itoe Djendral Ong Tiauw, brapa 
kali bangsa Kiat Tan serang tapi tida bisa broentoeng 
dan ini Djendral Ong sebole bole tolak moesoenja, 
hingga bangsa Kiut Tan misti moendoer berdiam di 
kota Yung Seng, komedian Djendral Ong, sigra toelis 
soerat kasih tave hal .moesoe di astana keizer, dan 
koetika itoe koeliling tempat dateng soerat kasi taoe 
moesoe poenja ke-djaijahan, hingga 1 milem 5 kali 
dateng soerat di Kota-radja, semoea mantri-mantri 
pada iboek, keizer Tjin Tjong doedoek di astana 
djengkel hatinja menanja tipoe daija pada Minister 
 Khouw Tjoen begimana ambil atoeran jang baek? 
Maka kata Khouw  Tjoen: -— maskipoen bangsa Kial 

Tun telah masoek ke-dalem-dalem wates troesa takoet, 
tadinja maka boleh kala, semoea dari moesoe orangnja 
banjak, dan kita sedikit, tambahan rajat-rajat poenja 
hati tiada tetep hingga ilang brapa boea kota-kota, 
djika Toehankoe, soewatoe waktoe ini sendiri menge- 
pala-in sendiri bala tentara aken tolak moesoe apa 
soesanja kalaken marika itoe. 

Tatkala itoe keizer Tjin Tjong belon tetep pikiran- 
nja, kebetoelan Taijkam dari dalem melegei permisoeri 
membri taoe jang permisoeri Lauw Hong Hou dan 
permisoeri Lie Sin Hoei kedoea permisoeri itoe sama 
sama sawaktoe berpoetra, tempo itoe memang Keizer 
Tjin Tjong, atinja lagi kalang kaboet maka djadi separo 
girang separo kesel, denger kabar itoe, Jantas Keizer 
hendak balik kedalam meligei aken tengok poetranja, 
tapi minister Khouw lantas -tjega Keizer seraja kata: 
hari-hari di kota Tan Tjioe, soekarnja se'oepama goe- 
noeng menindi telor , dan rajat rajat poenja hati belon te- 
tep, djika boekan Baginda sendiri pergi prang , tiadalah 
bole grakin rajat-rajat poenja ke-gagahan, djika Ba- 
ginda sekali ini balik masoek ka melegei permisoeri 
tentoe djadi moendoer madjoe, nistjaia tiada djadi 
madjoe dan. negri-negri di sebla oetara tentoe djato 
kepada moesoe, dan kaloe sebla oetara di poenjai moe- 
soe, kita poenja kota Pan Liang ada berwatas dengen 
kota Taij Beng Hoe, tentoe djadi riboet, hamba doega 
kaloe itoe tempo. Maski orang jang botlo misti taoe 

jang perkara besar pergi sekalian, moehoenlah Baginda 
pikir dalem dalem, dan djangan lagi balik masvek ke- 
dalem melegei, lantas sadja brangkat djalan, djika 
Baginda toeroet hamba poenja omongan , soenggoe 
beroentoeng sekali. 

Maka di sitoe ada doea mantri dorna Ong Khim 
Djiak dan Tan Giauw Souw, saboleh mentjegah Keizer 
soepaja djangan toeroet Khouw 'Tjoen poenja maoe. 

Tapi Khouw Tjoen dalem hatinja sampe mengarti 
kdoea dorna itoe poenja tipoe, lantas berkata dengen 
ras: —siapakah jang toeloeng Baginda bikin ini tipoe 
dia lah haroes di hoekoem mati, kerna ini orang jang 
boedjoek Baginda memoengkir diri tjoema boeat toe- 
loeng dirinja sadja, tiada lah dia perdoeli perloe-in ke- 
pada negri, apa lagi Baginda sekarang jang begitoe 
harif dan bidjak, radja dan mantri sekalian berempoek 
“Civiel dan militair semoea sangkep, djika Baginda 
sendiri pegi perang moesoe tentoe lari djaoe-djaoe 
maskipoen tiada begitoe, kita bole keloewarin tipoe 
aken tjega maksoednja, dan tegoe-in kota aken laporin 
soldadoenja lama-lama, dari itoe kita socda dapet 
itoengan jang bole menang, kenapa misti pergi ke-lain 
tempat? Sandeinja kaloe sampe rajat'rajat poenja hati 
tiada setoedjoe dan moesoe barengin masoek ke-dalem- 
dalem apa tiada roesak negri? 

Oleh kerna itoe Kezier Tjin Tjong baroe tetep pi- 
kiranja lantas itoe hari djoega prenta satoe angkatan 

bala tentara pegi prang, dan Tani Giauw Sou j jang  tjega 
Kezier di hoekoem denda satoe gadji, dan Khouw Tjoen 
selempang itoe Ong Khim Djiak banjak tipoe tjega 
Keizer, maka minta-in dia biar pegi menegoe'in di 
kota Tuij Beng Hoe. 

Setelah Ong Khim Djiak sampe di kota Taij Beng 
Hoe kebetoelan kawan-kawan Kiat Tan mendatengin 
maka dia (Khim Djiak) tiada goenanja, melengkan toe- 
toep kota membatja kitab minta-minta toeloengan sama 
berhala sadja. Komedian sampe Keizer poenja tentara 
besar dateng baroe dapet di ambil kota itoe dari tangan 
moesoe, ini ada tjerita di blakang kali. 

Tjerita mantri Pang Sin, liat Keizer toeroet Khou Tjoen 
poenja omongan aken sendiri pegi prang dan Tan Giauw 
Sou soeda kena di denda, Ong Khim Djiak dilaloeken 
ke-tempat laen, maka dalem hatinja keliwat panasaran 
lantas melapo: pada Baginda seraja kata :—Bagindakoe 
pake Khouw Tjoen poenja tipoe itoe djoega ada satoe 
ketjilaka-an, pri basa orang kata: boeroeng poenis 
tiada laloe dari sarangnja dan naga tiada kloewar dari 
kedoengnja, sekarang. Baginda laloe dari astana pegi 
rasa-in kamedan prang apa tiada soeker? tiada lebi 
baik prenta sadja hoeloebalang bawa tentara tolak moe- 
soe tentoe, bisa broentoeng, apanja misti Toeankoe 
sendiri pegi kepe,-rangan, moehoenlah Baginda djangan 
pake Khouw Tjoen poenja omongan ea broen- 
toeng boeat negri! 

. Waktoe itoe Keizer belon sampe boekah moeloet, 
Khouw Tjoen dengan moerka berkata : omongan dorna 
bikin negri kepiran, oepama orang prampoean jang 
. dengki roesakin roema tangga betocl sekali ada begi- 
toe, he! Pang Sin kau tjoema bisa dengan kalam bi- 
kin tjerita-an, dari perkara prang boekan .kau poenja 
ketaoean djika kau tjega poela bikin hati Baginda 
betjeket kepirannja beekan kepalang, soeda kau tiada 
inget radjakoe poenja hati boedi, apa tiada kesian sa- 
ma rajat-rajat negri, kau tjoema taoe kau poenja diri 
sadja betoel kau boekan asal manoesia. 

Pang Sin djoega djadi mara lajoe kata-kataken, be- 
gitoe sedeng lagi maoe boeka moeloet, samantara soe- 
da bikin moerka satoe mantri toea, jang berpangkat 
besar Taij Wie ja-itoe Ko Iloaij Tek poenja anak, na- 
manja Ko Keng lantas kloewar. dari tempatnja me- 
raport kata: mantri Khouw poenja tipoe betoel bergoena 
pada negri kenapa Baginda misi tertjega oleh mantri 
dorna poenja omongan jang bikiu kepiran boekan ke- 
palang, ini hari kota Tan Tjioe pagi sore bole dapet 
tjilaka rajat negri pada kebingoengan officier-officier 
hatinja tiada setoedjoe di depan mata bole liat antere 
provincie Tan Tjioe bole djato sekalian, kaloe Baginda 
misi djoega bertjeket tiada maoe madjoe djadi negri 
Pak Tit ilang ke'egoeannja dan dalem negri 4 moeka 
djadi tanah trima moesoe, nistjaja nanti negri boekan 

“kita poenja lagi dan Baginda mendjadi satoe .Fadja 
jang bikin ilang negri. 

Pang Sin ada di samping sentak kata: he kamoe 
'bikin maloe radjakoe, haroes dapet hoekoeman potong 
kepala, misi kamoe brani omong? 

Ko Thaij Wie (Ko Keng) dengen swara kras beta. 
reak berkata: — he! toea bangka! kau tjoema kebi- 
sa-anmoe memegang kalam dengen toelis hoeroef-hoe- 
roef hingga dapet pangkat besar, sekarang tiada inget . 
| radjakoe poenja boedi, tjoema taoe enak sendiri sadja 
dan menjilaka-in orang sedoenia, betoel kau moeka ma- 
noesia berhati binatang, misi brani banjak omong men- 
tjega, djika mantri-mantri ada jang bersetia hati sama 
sama potong kau poenja kepala akan minta ampoen 
boeat orang di doenia itoe ada baik sekali, komedian 
baroe moehoen Baginda angkat bala tentara pegi prang 
dan apa lagi kau tjoema dengen soerat-soerat tjerita 
dapet pangkat, ini hari moesoe dateng kadepan, ke- 
napa kau tiada bisa pake soerat tjerita-tjerita- an akan 
kasi moendoer pada moesoe? 

“Pang Sin kena di maki hingga kemaloean moeka- 
nja tiada tempat taro, dan tiada brani kata lagi. 

Tempo itoe Keizer soeda tetep pikirannja sendiri 
pegi prang, dan tiada bole lagi mantri-mantri banjak 
tjerita, itoe hari lantas sediaken 500,000 bala tentara 
jang gaga perkasa, dan officier-officier seratoes lebi 
orang, dan prenta Ko Keng jang mengapalai bala 

tentara (laksamana) dan Khouw Tjoen di djadiken Tjami 
Bouw (tjampoer berdami dalem perkara prang,) semoea 
ofsir ketjil atawa besar misti denger Ko Keng dan 
Khouw 'Tjoen poenja perentahan, maka itoe hari djoega 
soembajangin bandera dan berangkat djalan semoea 
bala tentara kloewar dari Kota-Radja (Pan King) dja- 
lan poenja djalan boekan satoe hari dan djoega ber- 
perangan sama bangsa Ktat Tan boekan lantas bole 
selese, sehingga kedoea pihak beperangan sampe 10 
tahon lebi lamanja baroe bangsa Kiat Tan dapet di 
taloekin, ini ada tjeritahan di bawa, tiada di tjerita-in 
doeloe. 

Sekarang kita moelai tjerita'in dalem islige Kiong 
Laij) permisoeri Lauw Hong Houw tempo itoe hari 
dapet taoe jang permisoeri Lie Sin Hoei melahirken 
satoe poetra, dan sorenja dia melahirken satoe poetri, 
maka (Lauw Hong Houw) hatinja tiada senang, aken 
tetapi besok paginja dia soeda soeroe kabarin pada - 
Baginda jang doea-doea permisoeri melahirken poetra, . 
komedian Lauw Hong Houw bepikir: ini maski Bagin- 
da pegi kloewar perang tiada taoe hari apa Baginda 
nanti poelang, djika pada blakang hari Baginda poe- 
lang akoe lahirken poetri di kabarin kata poetra apa 
tiada dapet dosa mendjoestahken pada Baginda? seka- 
rang begimana baiknja tapi baiknja ada se'orang abdi 
(Taij Kam) Kwee Hoaij dialah sa'orang jang akoe bo- 
le pertjaja, lagi dia ada banjak tipoe daja, tjoba akog 

panggit dia aken berdami perkara ini. Lantas prentali 
dajang Khouw Sin Gie pergi panggil Kwee Hoaij da- 
teng dalem melige. 

Setelah Kwee Hoaij dateng bags pada per- 
misoeri Lauw Hong Houw dan menanja kata : — Nio- 
— nio panggil hamba ada apa pesenan? 

Lauw Hong Houw, lantas brih taoe- jang joss ha- 
ri dia sewaktoe kehoeroe napsoe soedah salah kabarin 
Baginda berpoetra laki-laki, selempang pada hari kome- 
dian Baginda balik poelang dapet sala, dau lagi akoe 
bentji jang Lie Sin Hoei dalem harem Phek In Kiong 
dia telah lahirken se'orang poetra, sebetoelnja akoe 
selempang kaloe Baginda sampe balik poelang nanti. 
dia lebi di sajang, maka akoe sengadja panggil kau 
dateng aken berdame begimana misti laloeken pada 
dia dan linjapin poctranja ? 

Kwee Hoaij setelah denger lantas dapet pikir satoe 
tipoe, seraja kata: Nio-nio (njonja) troesa iboek tjoema 
 misti begitoe-begitoe. ........... hamba tanggoeng 
' boleh binasaken poetranja! 

Lauw Hong Houw mendenger djadi soeka hatinja 
seraja kata: betoel tipoe bagoes lantas akoe hendak 
toeroet sadja tipoc itoe. 

Pada satoe hari kebetoelan permisoeri Lie Sin Hoei 
sedeng berdoedoek dalem harem memikirken jang keizer 
lagi pergi prang, tiada dapet tengokin dia lahirken 
poetra, komedian soeda brapa boelan beroentoeng djoega 
poetra itoe semboeh dan seger waras, sedeng dia me- 


53 


rnikir terkoenjoeng-koenjoeng dateng satoe dajang mem. 
bri kabar jang permisoeri Lauw  Nio-nio dateng di 
baremnja, lantas Lie Nio-nio kloewar samboet dan 
kedoea permisoeri itoe sama sama doedoek sertah 
omong omong, dan Lauw Nio-nio poera poera bikin 
roepanja girang seraja kata: jang dia poenja poetri 
kekoerangan soesoe hendak minta permisoeri Lie toe- 
loeng soesoe'in, lantas sadja Lie Nio-nio samboetin 
poetrinja dan poetranja di seraken pada tangan Lauw 
Nio-nio, koetika itoe Lauw Nio-nio samboet poetra itoe 
osengadja adjak memaen sebentaran dan soeka hati 
berkata: ini hari Baginda sendiri pergi ke'oetara ber- 
perangan dan akoe doedoek menganggoer dalem harem 
rasanja keliwat sepi, tiada lebi baik Hian-miauw! (soe- 
dara perempoean bidjaksana) dateng melantjong dalem 
meligeikoe aken senang senangin hati, Degan Hian 
miauw poenja pikiran? 

Koetika itoe Lie Sin Hoei liat Lauw Nio-nio roepa-: 
nja girang tiada taoe jang dia bertipoe jang tiada baik, 
dan tiada maoe tolak maksoednja, maka berkata: Nio 
nio soeka saia melantjong kemeligei, tjoema selempang 
poetra ini tiada ada orang djaga hati hati begimana 
enaknja ? 

Lauw Nio-nio berkata: itoe tiada kenapa ada se'orang 
abdi namanja Kwee Hoaij orangnja keliwat hati hati 
seraken sadja poetra itoe kasi dia djaga kita hole sama 
sama pegi kemeligei dengan senang. 

— Lie Nio-nio lantas toeroet dengen soeka hati pada ha- 

ri itoe lantas bawa 8 orang dajang-dajang dan poetri- 
.nja Lauw Nio-nio, di srahken tangannja, dan Lauw 
Nio-nio seraken poetra itoe kapada tangan abdi Kwee 
Hoaij, lantas sama-sama berdjalan pegi ka melize Tjiauw 
IJang Kiong, setelah sampe dalem melige, lantas 2 
permisoeri itoe berdoedoek beromong-omong, Lauw 
Nio-nio lantas prenta bikin santapan, samantara santa- 
pan jang enak-enak soeda tersadji di atas medja, dan 
2 permisoeri itoe berdoedoek makan, kiri kanan segala 
dajang kasi moenji tetaboean jang swaranja amat mer- 
doe, Lauw Nio-nio dengen moera hati melajanin Lie Nio- 
pio.makan dan minoem, hingga festa itoe mpe mata 
hari soeda silam baroe abis. | 

Komedian Lie Nio-nio menanja poetranja ada di mana 
jang Kwee Hoaij gendong tadi? 

Lauw Nio-nio kata: poetra itoe sedang enak tidoer, 
“kerna takoet ia kaget mendoesin, maka telah di pren- 
ta si Kwee Hoaij gendong bawa poelang ka harem. 

Itoe waktoe Lie Nio-nio kira-in betoel, maka dia enak 
enakan mengomong lagi sebentaran hingga dalem me- 
lige api lentera telah di pasang, baroelah Lie Nio-nio 
permisi poelang dan Lauw Nio-nio anter sampe kloe- 
war melige. | 

Tatkala Lie Nio-nio telah laloe kloewar, maka Lauw 
Nio-nio panggil Kwee Hoaij dan tanja tadi nee itoe 
di taro di mana? 

Kwee Hoaij kasi taoe jang poetra itoe dia telah sem- 

boeniken dan ganti-in dengen laen barang taro di 
tempat tidoer poetra di dalem harem, tjoema hamba 
selempang ini perkara tiada bole di djoesta-in banjak 
banjak- orang, apa lagi Nio-nio lahirken memangnja 
seorang poetra, orang soeda taoe, djika Baginda poe- 
lang pada hari komedian. dia lapor kasi taoe, kefjila- 
ka-an boekan ketjil, boekan sadja hamba dapet dosa mati 
terembet djoega pada Nio-nio bole djadi dapet kesoe- 
sahan. | | 

Lauw Hong Houw denger begitoe djadi sanget ta- 
koetnja seraja kata: wa! ini perkara mendjadi roesak 
begimana baiknja? 

Kwee Hoaij berpikir sebentar lantas berkata: seka- 
rang perkara soeda djadi begini, orang kata apa, kaloe 
tiada bikin soeda, dan soeda bikin nistjaia teroesin tjoe- 
ma misti pake akal begini-hegini ... .. baroelah 
bole bebas ketjilaka-an pada hari komedian. 

'Lauw Hong Houw: na! kaloe begitoe ini perkara 
tiada bole lambat lagi, ini sore djoega bole di kerdja- 
ken, tatkala soeda tenga malem dia berdoea telah poe- 
toesan bermoefakat lantas Lauw Nio-nio printa dajang 
Khouw Sin Gie bawa itoe poetra pergi lemparin ka- 
dalem koelam ,,Kimsoeiti” (koelam banjoe mas.) 

Khouw Sin Gie terkedjoet besar, apa bole boeat trima 
printahan bawa itoe poetra ketjil pergi ka koelam 
,Kimsociti” (koelam banjoe mas). 

: Tatkala tjaia langit telah soeboeh ini Khouw Sin Gie 

dateng di tepi koelam dan tiada brentinja betjoetjoeran 
aer mata kerna tiada kedjem lemparin poetra itoe kedalem 
koelam, aken tetapi tiada Jaen tipoe bole dapet kloewar 
dari dalem melige aken toeloengin poetra itoe, tjoema 
dia keliwat serik hati Kwee Hoaij poenja tipoe djahat 
dan Lauw Nio-nio toeroetin itoe tipoe, tjoema ini per- 
kara ada resia dan sendiri sadja akoe jang dapet taoe 
beginana baiknja, brenti-in doeloe Khouw Sin Gie 
poenja tjerita-an. 

Sekarang kita tjerita-in poela Lie Sin Hoei Nio-nio 
serta balik ke-haremnja »Phek In Kiong” lantas tanja 
dajang-dajang jang poetranja di taro di mana? 

Kata dajang-dajang: baroesan Kwee Hoaij soeda bawa 
poelang poetra dan taro di tempat peradoean serta di 
toetoepin selimoet soetra dan kata: jang poetra lagi : 
enak tidoer djangan bikin kaget mendoesin, maka hamba 
tiada brani oesik-ocsik dan toenggoe njonja sampe poelas. 
“ Lie Sin Hoei kata: na kaloe begitoe angkau bole 
pegi tidoer sadja. Dajang-dajang semoea pegi kloewar 
ka masing-masing poenja tempat. 

Tatkala Lie Sin Hoei boeka pakeannja maoe pegi 
tidoer dan boeka selimoet hendak pelok poetranja setelah 
di liat keliwat terkedjoet hingga ilang semangatnja - 
dan lantas pangsan di tana, semantara ia sedar kombali 
dan plan-plan bangoen seraja kata : tjilaka lah! kena 
Lauw Houw Houw dan Kwee Hoaij poenja tipoe, ia soeda 
toekar anak akoe dengan satoe koetjing mati, dan taro 

disini begimana, maka ta nangis berseroe-seroe dan kerna 
lagi Baginda tiada ada di astana siapa orang jang bole 
di toeloeng akoe apa lagi memang Lauw Hong Houw dja- 
hat, seriket dengan mantri-mantri dorna di loewar, banjak 
kaki tangan djika sekarang di oembarin ini resia Ba- 
ginda belon bisa dapet taoe djadi tida baik boeat dirikoe, 
tiada lebi baik toenggoe sadja Baginda balik dari 
peprangan raport ini perkara baroe lah djadi baiknja 
brenti Lie Nio-nio poenja tjerita-an. 

Tjerita dajang Khouw Sin Gie jang pelokin poetra 
berdoeka tjita di tepi koelam »Kim Soei Ti” tiada 
kedjem lelepin poetra itoe, tatkala tjahaja langit soeda 
djadi siang, kebetoelan sa-orang abdi nama Tan Lim 
di prenta oleh Pee Ong dateng kedalem kebon aken 
petik boenga-boenga, setelah Tan Lim dateng lihat 
Khouw Sin Gie pelokin satoe anak ketjil jang lagi 
menangis di tepi koclam, lantas sanget terkedjoet dan 
menanja sebahnja. | 

Dajang Khouw Sin Gie lantas kasi taoc hal awalnja sa- 
toe-persatoe jang Lauw Hong Houw dengan Kwee Hoaij 
hendak tipoe-in permisoeri Lie Nio-nio dengan poetranja. 

Tan Lim mendjadi kaget seraja kata: na sekarang 
perkara misti sigra kamoe serak en poetra itoe pada 
akoe simpen dalem krandjang kembang, dan akoe tiada 
djadi petik kembang lekas-lekas laloe dari sini. 

Dajang Khouw Sin Gie lantas seraken poetra itoe ke- 


58 


pada Tan Lim serta pesen: Ja misti hati hati djangan 
kasi petja resia ini, hingga djiwakoe djoega djadi abis. 
Tan Lim bilang baek, boeroe-hoeroe ija semboeniken 
poetra ketjil itoe di dalem krandjang (naja) kembang, 
dasar toeroenan ke-radjahan Song Tiauw tiada maoe 
poetoes, maka poetra itoe taro dalem krandjang tiada 
beswara nangis, hanja dengan enak tidoer. Maka Tan 
Lim bawa itoe krandjang kembang kloewar dari kebon 
harem, tiada ada orang jang dapet taoe. | 
Tjerita Laauw Hong Houw dan Kwee Hoaij itoe sore 
soeda tetepin tipoenja hendak abisin Lie Nio-nio me- 
lengken toenggoe sampe tenga malem semoea orang 
soeda tidoer, baroe ija maoe djalanin. maksoeduja. 
Akan tetapi dajang Khouw Sin Gie sehabisnja dia sera- 
ken poetra itoe pada Tan Lim, lebi siang dia soeda dapet 
taoe Lauw Nio-nio poenja tipoe, maka sigra dia pegi ka- 
harem Phek In Kiong membri kabar pada Lie Nio-nio, 
Lie Nio-nio denger kabar itoe mendjadi kaget. 
Lantas kata dajang Khouw Sin Gie: Nio nio! djangan 
lagi lambat-lambat, kaloe lat sa-djem lamanja tiada 
keboeroe lari lagi, heroentoeng djoega poetra itoe 
dapet Tan Kong Kong soeda toeloeng kasi kloewar, 
telepas dari moeloet matjan, sekarang hamba ada tjoeri 
satoe soerat Kimpaij, jang mana Nio-nio bole lekas 
menjaroe pake-an djadi abdi dalem dan lari kloewar 
pegi ka-astana Lam Tjeng Kiong berdiam doeloe sama 

Tek Nio-nio, toenggoe Baginda balik dari peprangan 
komedian baroe lapor lah ini. 

Tempo itoe Lie Nio-nio keliwat banjak bilang trima 
kasi seraja kata: akoe trima kau poenja boedi besar 
soeda toeloeng anakkoe serta dateng kasi taoe jang 
orang djahat hendak bakar astana, ini hari tiada ada 
apa hole hoeat bales boedimoe, na sekarang 'trimalah 
akoe poenja hormatan, maskipoen idoepnja akoe tiada 
bisa bales, brangkali pada laen djeman akoe di lahirken 
poela, akoe nanti bales kau poenja hoedi besar tjoema 
sekarang ini sekali bepisa belon taoe mati alawa idoep 
dan kamoe begitoe baik boedi, soenggoe bikinkoe tiada 
kedjem berpisa djaoe-djaoe. Setelah abis Lie Nio-nio 
— berkata, lantas ia rebaken dirinja pada Khouw Sin Gie. 

Dajang Khouw Sin Gie sigra berloetoet kata: Nio- 
nio! djangan bikin saija doerhaka, sekarang sigralah 
toekar laen pakean laloe dari sini toenggoe Baginda balik 
poelang tentoe ada oeroesannja tjoema, misti  djaga 
diri baik djangan hari-hari djengkel hati, dan orang 
djahat tentoe nanti ada balesanja, abis bitjara lantas Lie 
Nio-nio boeroe-boeroe toekar pakean dan tengah malem 
lari kloewar dari dalem harem dan ia tiada taoe dja- 
lannan pegi ke-astana »Lam' Tjeng Kiong” hanja dia 
kesasaran tiada taoe kemana peginja, nanti di blakang- 
kali baroe di tjerita-in lagi perkara dari Lie Nio-nio 
kesasaran. 

Pada itoe malem lantas harem Phek In Kiong djadi 

kebakaran apinja sampe pagi baroe dapet di padamin, 
banjak-banjak orang semoea pada berkata: kesian jang 
“Lie Nio-nio soeda angoes di dalem api, dimana orang 
bisa taos hanja dari perboewatan orang djahat dan 
Pee Ong sama Tek Nio-nio maskipoen taoe jang itoe 
ke angoesan dari tipe orang djahat, djoega tiada dapet 
 taoe Lie Nio-nio soeda dapet lari kloewar, dan tjoema 
pada kata kesian jang L'e Nio-nio soeda kebakaran 
mati dalem harem. | | 
Tjerita poela Lauw Hong Houw ada orang kasi kabar, 
Khouw Sin Gie telah boewang dirinja ke-dalem koelam 
Kim Soei Tie, maka Lauw Nio-nio denger Kwee Hoaij 
jadi kaget besar seraja. berkata : akoe rasa dajang itoe 
Khouw Sin Gie tentoe soeda kasi taoe pada Lie Nio-nio 
sSoeroe dia menggat, dan djikaloe ija soeda kasi taoe pada 
Lie Nio-nio tentoe poetranja. dia tiada m:oe lelepin, 
kerna tiada tempat bole dapet di tjari taoe, djadi apa 
bole boecat tinggal diam sadja, dan prenta orang koe- 
boerin'sadja maitnja dajang Khouw Sin Gie. 


| Sekarang kombali tjerita Tek Kong sedari poelang 
ke-kampoengnja koeboerin iboenja dan telah djaga koe- 
boeran sampe 5 tahon lamanja, tiada merasa soeda 
liwat lagi drapa tahon tatkala itoe Tek Kong oemoer 
soeda 48 tahon, dan Tek Tjeng Kong Tjoe oemoer- 
nja baroe 7 tahon, dan Tek Kim Loan Siotjia soeda 
16 tahon, pada satoe hari Tek Kong berkata pada 

istrinjas sekarang ini anak perempoeankoe oemoernja 

soeda besar doeloe soeda di kasi bertoendangan sama 
Thio Tjam 'Tjiang (Kolonel) poenja anak lelaki, dan 
akoe sekarang soela ampir oemoer 50 tahon hari 
 keblakargnja tentoe tiada lama niatankoe hendak sele- 
se-in anak perempoeankoe biar kawinin sadja sijang- 
sijang hingga abis satoe perkara jang tergantoeng atas 
kita poenja hati. 

Beng Hoe Djin menjaoet kata: Loija poenja bitjara 
tiada salah, memang kaloe anak lelaki soeda besar 
misti beristri dan anak prampoein kaloe soeda besar 
misti berswami, tjoema inget-inget sakit hati tempo 
doeloe soedara prampoeanmoe jang oemoer socda toea 
belon bertoendangan, hingga tahan-tahan sampe oemoer 
16 tahon, tjoema-tjoema kena terpili masoek kedalem 
harem, dan anterin djiwanja sia-sia soenggoe kesian 
sekali. | 

Berkata Tek Kong: adekoe mati sebetoelnja iboekoe 
poenja salah sampe oemoer toea liada maoe kasi ber- 
toendangan, betoel kesian dia moeda-moeda mati 
dengan sangsara. Abis dia tjerita, lantas kirim soerat 
kasi taoe pada familie Thio hal ini. 

Tjerita Yhio »Tjam Tjiang” namanja Houw, dia djadi 
officier disitoe orangnja hati loeroes, dan tiada bisa 
akoer sama orang, tapi telah brapa tahon dia dengan 
istrinja telah meninggal doenia, tinggal satoe anak 
'Ppiatoe namanja Thio Boen (ini Tek Tjeng poenja Tjia' 

hoe) dan ini Thio Boen sedari aja bondanja meninggal 
doenia, maka ija toeroenin ajanja poenja pangkat dan 
bergelar Sioe Pie (majoor) oemoernja 'baroe 21 tahon, 
pada hari itoe trima Tek Kong poenja soerat, maka 
dia pikir-pikir aja bondanja poen soeda meninggal 
doenia, dan lagi tiada ada poenja soedara soedara dan 
paman-paman, maka lantas dia toeroet Tek Kong poenja 
maksoed dan hendak bernika, soepaja ada satoe orang 
boeat oeroesin dalem roema, lantas kasi taoe poelah 
pada Tek Kong jang dia toeroet sadja, maka dalem itoe 
boelan djoega dia tjari hari baik dan kawin sama Tek 
Kim Loan Siotjia, sampe brapa hari tiada sempet- 
sempetnja ini troesa di tjerita-in, dan Tek Siotjia poen 
sa-orang jang bidjaksana maka dia swami dan istri ber- 
tjinta idoep “dengan roekoen, dan baiknja Thio Boen 
poenja roema deket roema Tek Kong. maka kadang- 
kadang Thio Boen bole pegi dateng tengokin . mertoe- 
wanja dengan berempoek satoe sama laen. : ! 

Tatkala itoe Tek Kongtjoe (Tek Tjeng) oemoernja 
masoek 8 tahon, maka dia denger Thio Boen keliwat 
rempoeknja, dan Thio Boen liat ipar ketjilnja roepa- 
nja tjakep dan kelakoeannja beda dari laen-laen orang, 
maka dia doega tentoe Tek Tjeng tiada nanti ting- 
gal lama di bawa prenta orang, Pa maoce di 
kata dia bole berpangkat besar). 

“ Pada satoe hari Tek Kong bangoen pagi badannja 
merasa koerang enak.dan djadi sakit, Beng Hoe Djin 

dan Tek Kongtjoe djadi bingoeng dan panggil doktof' 
obattin, tapi doktor semoea kata: soesa dapet obat 
di rasa dari toelisannja memang soeda djadi begitoe, 
maka Tek Kong sakitnja mingkin berat, pada satoe 
hari Thio Boen dengen istrinja dateng tengokin Tek 
Kong setelah di liat, tinggal napasnja sengal-sengal 
di kira sakitnja tentoe tiada bole semboe kombali, 
maka istrinja Thio Boen diam-diam kloewar ajer ma- 
ta tapi tida brani nangis koewat koewat, lantas kata 
Tek Siotjia pada Tek Tjeng: hei adekoe kau se- 
karang misi begini moeda djika aja kita ada papa 
kamoe maoe andelin siapa? | 

Menjaoet Tek Kongtjoe: ach entji! ini semoea da- 
ri ademoe peroentoengannja tjilaka apa maoe kata. 
Maka ade dan entji sambil omong masing-masing dja- 
di sedi.. | 

Pada satoe hari kaget Tek Kong prentah orang 
ambil pakean kebesarannja di soeroe pake'in padanja, 
tapi orang laen tiada taoe apa sebabnja, malengken 
Beng Hoedjin lebi siang soeda mengarti maksoednja, 
dan lagi di atas oedara kedenseran soewara tetaboean 
seperli orang menjamboet, komedian Tek Kong angkat 
malanja seraja memanggil: he istri dan anak man- 
toekoe, dari sini sepandjangnja kita berpisa! satelah 
habis dia berkata lantas merem matanja dan men 
lah ke-rachtmat toellah. | 

Beng Hoedjin dengan anak-anaknja Kata menangis 
beseroe-seroe dan seroema tangga ketjil besar pada 

hangis, Thio Boen sambil nangis boedjoekin mertoea- 
nja djanganlah keliwat sedi dari misti. 

Tatkalah itoe Tek Kongtjoe misi anak-anak belon 
mengarti perkara kematian, maka segala perkara se- 
moea di oeroesin oleh Thio Boen, hingga brapa hari 
baroe selese mengoeroesin koeboerin Tek Kong. 

Tjerita poela Tek Kong selagi idoepnja dia ber- 
pangkat militair, boekanlah seperti pangkat civiel bole 
. dapet oewang soewapan, apa lagi Tek Kong djadi 
orang hati loeloes tiada sembarangan, di mana ada 
berpoenja banjak simpanan oewang, melengken dia 
dapet kehidoepan dari hasil sawa kebon jang bole 
tinggalnja dari kake kakenja, oleh kerna itoe sehabis 
mengoeboerin Tek. Kong maka roema tangganja miskin 
seperti di tjoetji. Tek Kongtjoe dengan mamahnja 
melengken dengen melarat idoep dengen hasil kebon, 
baik Thio Boen waktoe-waktoe dateng tengokin dan 
oeroesin Tek Kongtjoe jang misi ketjil dan Tek Siotjia 
djoega kangen iboe adenja, maka minta swaminja 
sering-sering dateng, ini lah Tek Siotjia poenja bidjak 
dan kekal tjinta iboenja dan adenya. 

- Tatkala itoe betoel harian tahon baroe semoea orang- 
orang pada berslamatan “hari raija tjoema ada Tek 
Kong Tjoe dengen iboenja tinggal dalem kesepian, 
terkoenjoeng-koenjoeng sedeng tengahari kedengeran 
swara angin kras dan se-oedara penoe ketoetocp mega 
item, samantara kedengeran swara ajer mendatenyin, 
orang-orang dalem satoe kampoeng pada betercak roesoe 

kerna dateng ajer baudjir masing-masing doega brang- 
kali boemi melesek dan langit roeboe. 

Tek Kong Tjoe dengen iboenja keliwat kaget lan- 

tas maoe kloewar, siapa kira itoe ajer mendatengnja 
keliwat deras samantara soeda masoek ke-dalem roema 
“hingga daratan ajernja soeda 5 kaki tingginja, tamba- 
han lagi angin tioep itoe ajer berombak maka Tek 
Kong Tjoe dan iboenja di poekoel ajer hingga anjoet 
di laen tempat. 
- Ini ajer datengnja dari satoe Naga mera jang bikin 
hahala, hingga dalem kota See Ho Koan djadi karam? 
semoea roema roema di sapoe ajer djadi bersi, dan . 
bilang poeloe laksa djiwa menoesia soeda ketanem 
dalem proet ikan, kerna ini Naga mera sseda berboeat 
bahla maka Toean Alla soeda hoekoem dia djadi koeda 
akan toenggoe di pake oleh orang gaga perkasa. 

Ini perkara nanti blakang kali di tjerita-in. 

Tatkala Tek Kong Tjoe dan iboenja di sapoe ajer 
anjoet dalem ombak ija sangka dirinja tentoe misti 
mati, dari ihoenja poenja perkara anjoet kita nanti 
doeloe tjerita'in, sekarang kita tjerita'in Tek Kong Tjoe 
setelah anjoet dalem ombak lantas sadja ija pangsan 
dimana ija bisa inget lagi pada iboenja, di samping 
koepingnja tjoema kedengeran swara angin kras maka 
ija telah di tioep angin hinzga moemboel ke-atas oe- 
dara sehingga ija tiada bisa boeka matanja meliat apa- 
apa, tjoema denger swara angin, tiada brapa lama 

maka merasa badannja soeda berdiam, maka boeroe- 
boeroe ija boeka matanja dan liat kiri kanan setelah 
.di liat kelaoean badannja telah ada di satoe goenoeng 
jang sepi, serta di sebla kiri ada poehoen tjrmara idjo 
dan sebla kanan ada mendjangan dan boeroeng boe- 
— roeng jang adjaih, dan disitoe ada satoe roema atep 
dan dalem. itoe roema ada krosi batoe dan medja 
batoe. keliatan bersi roepanja, kentara jang disitne 
ada satoe tempat dewa, maka Tek Kong Tjoe dalem 
hatin:a ija tiada mengarti hegimana badannja hole da- 
teng kesitos, sedang ija lagi berpikir samantara dari da- 
“lem goha kloewar satoe aki-aki toewa jang ramboct- 
nja pocti dan koemisnja pandjang, badannja berpake: 
'badjoe poleng-po'eng, matjemnja seperti satoe dewa. 

Setelah Tek Kong Tjoe meliat orang toewa itoe 
lantas ija lepas dirinja berloetoet seraja berkata: ija! 
aki dewa, kaloe begitoe aki jang menoeloengi saija 
dalem karam. | 

Orang toewa itoe dengen mesem-mescm berkata: 
Kongtjoe! djika kamoe boelan akoe jang toeloengin ka- 
moe siang siang soeda mati dalem ajer, tapi sekarang 
kamoe soeda laloe dari bahla ajer dan sekarang troe- 

sa harep bebalik y oelang kekampoengmoe. 
—. Tek Kong Tjoe setelah denger begitoe dalem ma- 
tanja kloewar ajer mata. 

Tiada taoe nanti Tek Kong Tjoe ada Yenn Na 
bole liat fasal di sebla bawa lagi. 

Fatsal Ate 


Negri See Nee angkat bala tentara tang 
bikin hoeroe hara di negri Song Tiauw. 
Dan dewa Ong Sian Lo Ijou soeroe 
moeridnja loeroen dari goenoeng. 


Kata Tek Kong Tjoe: Ja dewa! saija begini peroen- 
toengan tjilaka, dari ketjil-ketjil telah meninggal aja 
komedian idoep dengan tjara soesa dengen iboe saia, 
dan sekarang dapet bahaja karem, saia kira iboe saia 
tentoe telah linjap di dalem ombak, maskipoen seka- 
rang dewa toeloeng sama saia dapet kehidoepan aken 
tetapi iboe saia telah mati, dan tiada sanak soedara 
jang bole di harep, dan badan saia begini melarat, 
soenggoe saia liada ingin idoep lagi di atas doenia, 
minta lah biar anter kombali saia ke-dalem ombak 
aken abisin djiwa saia djanganlah sampe saia melarat 
lama-lama hingga saia misti djadi toekang minta-minta 
soenggoe saia djali maloe sekali. | 5 

Ong Sian Lotjouw denger begitoe dengen tetawa kata: 
Kongtjoe! troesa slempang akoe boekannja laen orang 
akoe poenja nama Kwie Kok Tjoe, ini goenoeng nama- 
nja Go Mie San dan akoe bertapa dalem ini goenoeng 
telah brapa lama, dan mengarti ilmoe noedjoem seka- 
rang kamoe maski melarat dapet banjak bahla, nanti 
hlakang hari kamoe djadi liang toensljangan negri, 
dan kamoe poenja iboe maski sekarang anjoet di j oe- 

koel ombak tapi blon mati dapet sanak soedara jang 


— toeloengin, nanti pada hari komedian kamoe bole dapet 


ketemoe-in poela, sekarang baik kamoe kras hati, tinggal 
dalem ini goenoeng nanti kami adjarin-moe segala 
roepa ilmoe perang, toenggoe sampe kamoe poenja 
bahla soeda linjap komedian baroe poelang ke-kam- 
poengmoe, tentoe nanti djadi nama-moe termashoer 
dan tiada sia-sia akoe toeloengmoe. 5 

Tek Kong'joe dengen begitoe lantas djato-in dirinja 
berloetoet seraija kata: hendak di boeat goeroe pada 
dewa itoe. | NN 

Itoe Dewa lantas hangoenin Tek Kongtjoe dan 
liboerin serta adjak masoek ke-dalem gowa, sedari 
itoe maka Tek Kongtjoe tinggal di goenoeng Dewa 
bladjar segala ilmoe perang dan Ong Sian Lotjouw djoega 
soenggoe-soenggoe hati adjarin dia segala ilmoe-ilmoe 
aken di pake “Dlakang hari. 

Sekarang kita brenti tjerita-in Tek Kongtjoe poenja 
perkara dan tjerita poela dalem astana poenja perkara 
sedari Tan Lim soeda toeloengin poetra ketjil seraken 
pada Pe Ong, kerna Baginda Keizer blon balik dari 
peprangan, aka Pe Ong blon dapet lapor hal jang 
permisoerie djahat hendak binasaken poetra itoe, 
apa bole boeat poetra itoe di akoe-in anaknja dan 
serahken Tek Houw piara rawatin, sampe laen tahon- 
nja maka Tek Houw djoega melahirken satoe -poetra 
maka Pe Ong keliwat girang, dan piara rawatin sama- 
| sama poetra jang dia poengoet, komedian liwat lagi. 

brapa tahon belon djoega Baginda Keizer poelang dari 
peprangan. 

Tatkala itoe ala Keizer Song Tjin Tjong pegi 
prang seeda 9 tahon lamanja, dan poetranja soeda 
beroemoer 9 tahon dan Pe Ong poenja poetra soeda 
8 tahon, dan koetika Pe Ong oemoernja soeda 58 
tahon komedian dapet sakit kras tiada bole semboeh 
kombali dan meninggal doenia, tatkala itoe Keizer 
blon djoega poelang semoea mantri-mantri dalem as- 
'tana pada tanggoeng kesoesahannja radja moeda 
Pe Ong, kerna ini Pe Ong ija-lah ada poetra dari Kei- 
zer almarhoem Thaij Tjouw tambahan namanja keliwat 
kesohur sampe di laen negri djoega denger ija poenja 
bidjaksana, sekalipoen Keizer djoega taro hormat pada- 
nja maka ija meninggal doenia, mantri-mantri berka- 
bong se-oepama Keizer wafat atoerannja. 

Tjerita poela Keizer Tjin Tjong pegi prang sampe 
11 tahon lamanja, baroe telepas kepoengan dari kota 
Tan Tjioe dan radja Kiat Tan minta berdami, tiap- 
tiap tahon bajar oewang persen 20 laksa tahil dan 
Keizer Tjin Tjong toeroet perdamiannja, maka hari 
itoe Keizer dan minister Khouw Tjoen balik poelang 
dengen semoea bala tentara. di atas perdjalanan boe- 
kan satoe hari bole sampe di Kuta-radja di djalan- 
djalanan tiada seka-i di goda pendoedoek negri dan 
rajat-rajat Keizer semoea senang setelah sampe di kota 
Tun Liang segala mantri-mantri Civiel dan militair 

pada. berkoempoel kloewar kota samboet datengnja 
Keizer. | $ F 
Kerna Keizer menang prang balik poelang di as- 
tana semoea mantri-mantri di koerniaken pangkat dan 
mantri-mantri jang ikoet perang semoea dapet gan- 
djaran, tiada bisa abis di seboet satse persatoe. 
Keizer Tjin Tjong setelah poelang dari prang ba- 
roe dapet laoe Pe Ong telah meninggal doenia, maka 
tiada abisnja berdoeka dan poctra Pe Ong jang besar 
memang asalnja Taijtjoe tapi Keizer Tjin Tjong mana 
hole dapet taoe, dan .lagi Pe Ong soeda mati, Tek 
Houw djoega tiada brani terangin itoe perkara poe- 
“tra, maka Keizer Tjin Tjong tjoema taoe jang harem - 
Phek In Kionyg tebakar Lie Hoei dan poetranja soeda 
mati dalem behaja kebakaran sadja, dan seselin dirinja . 
tiada berpoenja poetra akan ganti'in tachta keradja'an- 
nja, dan Keizer pikir-pikir jang ija pcen oemoernja 
soeda toewa lenaganja soeda kocrang. belon tentoe 
bisa dapet poelra, maskipoen bole dapet poetra di 
slempang dirinja tiada tahan Jama dalem doenia ten- 
toe anaknja masi ketjil tiada bule naek tachta keradjahan, 
maka ambil Pe Ong poenja poetra jang besar di ang- 
kal djadi-in poetra makota jang mana oemoernja te- 
“lah 14 tahon, dan lagi membri titah di koerniaken 
. Tek Hoei djadi Thaij Houw dan Pe Ong poenja poe- 
tra penenga jang oemoernja baroe 15 tahon di ang- : 
kat djadi Louw Hoa Ong serta toeroenin ajanja poenja 
pangkat. | 

Koetika tahon itoe di djadi-in satoe poetra makota 
baroe, maka mantri-mantri pada membri slamat, dan 


Keizer menitaken semoea orang hoekoeman di bri am- 


poen, satelah iui titahan di kloewarin semoca provin- 
cie-provincie orang jang terhoekoem dapet bebas dari 
hoekoemannyja. 

Sampe pada laen tahonnja boelan Djie (1wee betoel 
sadja Keizer Tjin Tjong dapet sikit dan di obatin 
tiada bisa semboeh, maka dalem seboelan ija poelang 
kerachtmat toel'ah dalem oemoer 55 tahon, djadi ter- 
itoeng dalem ija bertachta atas keradjahan 25 tahon, 
dan di koeboerin di Eng Teng Leng 

Tatkala itoe semoea mantri-mantri teeroct tanggoeng 


'kesoesahan dan kasi taoe pendoedoek negri: dan poetra 


makota Tjeng naek tachta kradjahan, permisoeri Lauw 


louw, dan Tek Houw di pandang seperti Thaij Houw 


(iboe Keizer), dan Keizer ini di seboet Ujin Tjong dan dja- 
di'in permisoeri jang seh Kkwee Sie. dan istri kedoea 
Thio Sie, komedian permisoeri Kwee Sie, ada berdosa 


“maka di laloeken dan di angkat djadi permisoeri Tjo 


Sie ja-itoe tjocljoe perempocan dari Tjo Pin, ini ada 
blakang kali poenja tjerita'an. | 

Pada itoe talhon minister toea Khouw Tjoen djoe- 
ga meninggal doenia di kota Loev Tjioe, sedari Kei- 
zer Tjin Tjong poelang dari peprangan maka ada 
satoe perkoempoelan mantri dorua (Kansin) ja iloe 
Ong Khim Djiak, Teng Wie, Tjian Wie Yan, Kang 


Sin, Tan Giauw Souw, pada gosok-gosok hina-in 

“pada Khouw Tjoen hingga ija di toeroenin pang- 
katnja berdiam di Loei Tjive, kerna ini Teng Wie 
ija seriket dengen Lauw Thaij Houw dan bikin firman 
palsoe tapi Keizer tiada dapet taoe, dan orang laen 
takoet Thaij Houw maka tiada orang brani toeloengin 
Khouw Tjoen hingga ija meninggal di Loei Tjice dan 
'djinazalnja di bawa poelang koeboerin ke kota Soe 
King, koetika djinazat itoe sampe di kota King Tjioe - 
pendoedoek negri jang inget Kouw Tjoen poenja boedi 


'. semoea bikin soembajang di djalanan dan diriken satoe 


bio di namai Khou Kong Sve kerna Khouw Tjoen tempo 
idoepnja kliwat tjinta anak negri dan setia dalem ke- 
. wadjipannja kena mantri dorna djailin padanja. | 

Tjerita poela koetika Keradjahan Tjiu Tjong sering- 
sering bangsa Kiat Tan dateng menggoda negri Song 
Tiauw, sampe Keizer Djin Tjong baroe lah brenti 
penggodaan bangsa Kiat Tan, tatkala itoe maskipoen : 
bangsa Kiat Tan tiada mengoda di sebla lor tapi bang- 
sa See Djiong mingkin hari mingkin gaga dan balah 
tentaranja langkep dan koewat, maka sring-sring berniat. 
roeboe in keradjahan Song Tiauw baiknja lantas negri 
See Djiong di kota Sam Koan ada djendral. Yo Yan 
Tjiauw sring-sring tolak moesoe Djendral Yo Yan Tjiauw 
soeda wafat, maka Yo Tjong Po gantiin ajanja djadi 
Djendral, hingga brapa tahon bangsa See Djiong sring- 
sring kala prang dan tiada brani menggoda, tapi seka- 
rang dia soeda adjar koewat bala tentaranja maka pada 
boelan herfs angkat satoe koempoelan bala tentara 

40 laksa orang dan brapa poeloe ofsir-ofsir jang gaga 
perkasa jang djadi Djendral bangsa See Djiong ja-itoe 
bernama Tjan Thian Ong, dan Djendral kedoea Tjoe 
Gee Tjhaij serta ada lagi hoeloebalang jang paham 
ja-itoe Taij Beng .Yang, Siauw Beng Yang, Ngo Sie 
Hong .ini hoeloebalang bole di kata jang paling gaga 
perkasa dari. dalem keradjahan See Djiong, pada itoe 
hari radja See Djiong soeda prenta itoe hoeloebalang- 
nja bawa satoe angkatan besar madjoe menerdjang 
kota-kota keradjahan merk Song Tiauw dan troes di 
watas kota Som Tjoan Koan, Djendral Yo Tjong Po 
“ brapa kali soeda boeka peprangan belon djoega kata- 
“ hoean kala atau menang, maka IJo Tjong Po sigrah 
kirim soerat ka-astana keizer aken minta pertoeloeng- 
an. 

Koetika soerat IJo Tjong Po sampe di astana ke- 
betoelan Keizer Djin Tjong sedang bikin perhimpoean 
di atas Kim Loan Tian, lantas minister prang Soen Sioe 
kasi naek itoe soerat dari IJo Tjong Po, dan Keizer 
Djin Tjong lantas boeka soerat itoe dan batja begini 
— boenyinja: " 
»Hamba Djendral dari kota Hiongkean 1Jo Tjong 
»Po, sedari hamba dapet prenta menegoeken kota 
' »Samtjoan, sekarang soeda 20 tahon lebi lamanja 
»kerna Baginda poenja ke-angkeran dan kemoerahan 
»hati hingga brapa tahon djadi sentousa, sekarang ne- 
»gri See Djiong atawa See Hee, Tio Goean Ho tiada 
— J0bah ija poenja hati menggoda, dan soeda angkat di- 

»rinja djadi Keizer dari negri ,,See Kiung” dan di 
»boelan Tjit Gwee soeduh datengin satoe angkatan bala 
»tentara 40 laksa orang, soedah serang brapa kota- 
»kota dan troes di watas Sam Tjoan Koan, krena 
»walas ilae ada berhoeboeng dengen hamba poenja 
»pegangan, brapa kali hamba soedah berperang blon 
»dapet beroentoeng, dan hamba soeda 60 tahon ma- 
»kan oemoer tenaga ada koerang, tiada bisa tangoeng 
»ini pikoelan brat, moehoen lah Baginda lebi siang 
»kirim kemari bala tentara jang gaga serta ofsir-olsir 
paken tegoek en ini. kota jang perloe dan lepasin pagi 
»sore dari ini kesoekaran, djika lambatan, nanti tanah 
»kota Mag Tjive boskan lagi kita poenja, dan lagi 
»di koeatirin pada boelan winter moesin sedjoek, ha- 
prep Baginda lebi siang kirimkcn pakean moesin di- 
»ngin 50 laksa stel soepaija semoca bala tentara tiada 
»kedinginan harep lah Baginda perloe-in moehoenan 
»hamba ini, djangan di pandang perij oema dengen 
»kebranian, hamba membilang sebetoelnja, maka ham- 
»ba tiada habisnja melengken toengoe ag poe - 
»nja prentahan sadja.” | 

Tempo itoe waktoe Keizer Djin Tjong serta abis 
baja soerat itoe lantas boeka swara menanja kata: 
sekaranz bangsa Sce Djiong soeda bikin hoeroe hara 
menjerang kota-kota mautri-mantrikoe ada apa nase- 
hat boeat tjega bangsa itoe, Keizer poenja omongan 
belon poetoes lantas keliatan dalem koempoelan man- 


5 

tri Civiel dateng deketin di rorakan merapor kata: 
hamba hendak mengasih taoe pada Baginda. 
. Keizer setelah liat mantri itoe, ja-itoe berpangkat 
Lie Pouw Thian Koan (1) namanja Boen Gan Phok: 

Maka kata Baginda: mantri ada nasehat apa aken 
tjega itoe hangsa hoeroe hara? 
. Boen 'Thaij Soe (2) melapor kata: hamba berpikir 
—itoe kota Pian Thiauw Koan ada berwatas dengen 
kota Soei Tek Hve, dan kota Samljoan kaloe boekan 
Jo Goan Swee (3) jang menegoeken nistjaja laen- 
laen provincie djoega djadi ke-soesahan sekarang sampe 
IJo Goan Swee ada menjoerat pada Baginda moehoen 
tamba soldadoe serta pakean bala tentara, dan ini 
..tempo dalem astana mantri mantri militair jang gaga 
“masing-masing berdjabat di laen-laen tempat, sekarang 
satoe tempo belon bisa dapet satoe mantri mengapalai 
ihala tentara, kaloe Baginda siang-siang kloewarin sa- 
toe firman akan minta orang masvek djadi orang 
militair, dalem orang-orang jang masoek masa tiada 
| ada, orang jang paham, komedian baroelah pili satoe 
orang jang pinter daa kosen akan mengapalai tentara 
serta soeroe anterken pukean tentara moesin dingin, 
begimana Baginda poenja pikirah, dengen ini nasehat? 


(4) Lie Poaw Thian Koan, Jantas pangkat Minister dari bahagian : 
0 civiel. 

(2) Thaij Soe, itoe adi satoe ke-hormatau boewat baxsa-in pada 
| pangkat Minister. 

(3) Goan  Swce, itoe .ada basa-an hoewat satoe Djendraal kepala 
perang. 

Keizer denger laporan itoe manggoet kepala ber- 


' kata: kami toeroet kamoe poenja nasehat! Lantas prenta 
Soen Peng Pouw (1) Soen Sioe pegi koempoelin of- 
ficier-officier jang paham serta prentah 10 laksa soldadoe 
saban hari adjar baris akan sedia brangkat, lantas Soen 
Sioe trima prentahan, dan keizer laloe dari Kim Loan 
Tian semoea mantri-mantri masing-masing boebaran 
poelang. 

Tjerita Soen Sioe ja-itoe Bang Hong poenja man- 
toe, kerna Bang Hong poenja anak perempoean Keizer 
Djin Tjong pilih boeat istri moeda djadi Bang Hong 
dapet hati, maka voorstel mantoenja (Soen Sioe) di dja- 
diken Yeng Pouw Siangsie, djadi ini Soen Sioe sama 
keizer teritoeng ipar djoega, dan banjak berboeat tiada 
pantes ini djoega troesa-hanjak-banjak di tjerita-in. 

Tjerita itoe- bangsa See Djiong doeloenja dari kera- 
djahan Tung Tiauw, keizer Tong Thaij Tjong soeda 
akoe-in ija seperti familie, komedian ija bantoe poekoel 
brandal Hong Tjauw, maka ija dapet gandjaran dan 


angkat dirinja djadi radja, toeroen menoeroen sampe 


keizer Song Thaij Tjouw, maka ia di koerniaken pang- 
kat tinggi, serta kasi ia seboet familie Tio toeroenannja 
berhamba di atas keradjahan Song Tiauw, sampe anak- 
nja maka ija angkat dirinja djadi keizer dan hendak 
roeboeken keradjahan Song Piauw hingga berperang 


(1) Peng Poaw, artinja bagian militair, atawa Minister kantor pes 
ruang. 

Sampe 20: tahon lamanja haroelah dapet di taloekin 
bangsa itoe 2 

Sekarang kita maoe tjerita-in, Tek Kongtjoe (Tek : 
Tjeng) sedari ija dapet behaja karem hingga iboe anak 
pisa laen-laen tempat, beroentoeng ija dapet dewa Ong 
Sian Koeij Kok toeloengin bawa ija naek di goenoeng 
»Go Bie San” dan adjarin ija segala ilmoe perang de- 
ngan sameutara soeda 7 tahon lamanja, pada satoe 
hari Tek Tjeng sendiri berpikir kata dalem - hatinja: 
akoe poenja peroentoengan tiada baik, doeloe ajahkoe 
berpangkat militair dan kakekoe djoega orang harta- 
wan, tiada kedoega toeroen sampe kita poenja badan, 
sehabis ajakoe meninggal doenia, maka kita idoep, de- 
ngan iboekoe dari ketinggalan hasil sawa kebon. siapa 
taoe koetika kita oemoer 9 tahon dapet behaja ajer, 
hingga binasa brapa banjak manoesia, baiknja kita 
dewa Ong Sian Lotjouw toeloengin djiwakoe serta adjarin 
segala ilmoe perang, tjoema tiada taoe iboekoe tempo 
karem apa idoep atawa mati, djika ija soeda mati di 
(dalem ombak tentoelah soeda ketanem dalem peroet 
ikan inget-inget kita djadi anaknja apa tiada sedih, 
tjoema tempo hari goeroekoe ada berkata dengen iboer- 
inkoe jang iboekos djiwanja tiada misti mati dan ada 
sanak soedara jang toeloengin, nanti.di blakang hari 
bole ketemoe lagi, betoel goeroekoe ija kata begitoe, 
.tapi kita inget-inget iboekoe soenggoe djengkel tiada - 
bole telepas dalem hatikoe, dan soeda brapa kali kita 
minta -toeroen dari ini goenoeng, tjari taos iboekoe 

poenia tempat adanja, tapi goeroekoe tiada maoe tue- 
roet dan tahan. kita poenja maksoed, sekarang soeda 
7 tahon di ini tempat beroentoeng peladjarankoe soeda 
tamat nanti laen hari kaloe bisa berdjasa itoelah baroe 
hole senang pikiran kita, (joema kita sedang moedanja 
haroes keloearin tenaga membela negri, tapi goeroeko" 
pesen kita misti toenggoe waktoe baroe begerak toe” 
roen. goenoeng, tiada taoe sampekapan baroe waktoenia. 

Ini nanti doeloe di tjerita-in - Tek Tjeng poenja 
pikiran. 

Tjerita poela dewa Ong Sian Lotjouw. pada satoe hari 
itoeng-itoengin dapet taoe jang bangsa See Djiong ang- 
kat dirinja djadi Keizer, serta angkat bala tentara 
hendak roeboeken keradjahan Song Tiauw dan Djen- 
'dral Jo tiada bisa pademken hoeroe hara itoe, se- 
karang mocridkoe Tek Tjeng tiada haroes tinggal -: 
ama lagi di goenoeng, baek “dia pegi bantoe pada ke- . 
radjahan Song, apa lagi sekarang soeda 7 tahon dia 
disini, tiada lebi baik akoe 'soeroe dia poelang ke-kota 
Pan King. Lantas pang sgil Tek Kongtjoe dateng madep 
padanja. 

Maka Tek Konetua dateng  kehadepannja seraja 
tanja, goeroekoe ada apa pesenan maka panggil pada saja? 

Kata Dewa Ong Sian Lotjouw: hei moeridkoe beroen- 
toeng sekarang kamoe 'poenja behaija soeda laloe maka - 
ini hari kami soeroe lekas-lekas pegi ke-kota Pan King 


79 
sampe disitoe nanti dapet ketemoe dengan sanak soe- 
dara, na ini hari djoega kamoe laloe dari sini. | 

Tek KWongtjoe denger perkalahannja tiada meraza 
kloewar ajer matanja seraija : kata : ija goeroekoe 
kaloe saia poenja beh:aja soeda linjap, bole laloe dari 
ini goenoeng, satoe perkara saia trima goeroe toeloe- 
ngin djiwa saia dan piara saia 7 tahon lamanja serta 
di adjarin tamat ilmoe-ilmae perang, ini hari kaget 
laloe dari goenoeng dalem hati saia tiada kedjem aken 
sia-siaken ini boedi jang brat, kedoea perkara, saia 
kale soedu tneroen goenoeng soenggoe kangen ihoe 
saia, nanti saia lebi doeloe pegi ke-kota San See di 
kampoeng lama aken (jari saia poenja ihoe di mana 
adanja, komedian baroe saia pegi ke-kota Pan King 
apa begitoe bole atawa tiada? . : 

Ong Sian Lotjouw dengen tertawa kata: moeridkoe 
maski kamoe ada hati inget orang toewa, tapi itoe . 
pikiran lepas doeloe, akoe kata kamoe kaloe sampe dj 
kota Pan King, tentoe ada sanak soedara jang di 
ketemoein, masa akoe bikin kamoe djadi kepiran dan 
apanja misti poelang ke-kamoe poenja kampoeng lama. 

Tek Kongijoe pikir-pikir berkata di dalem hatinja: 
goeroekoe soeroe kita lekas pegi ke-kota Pan King 
lentoe ada ketemoe sanak socdara, brangkali itoe tentoe 
iboekoe. Maka ija lantas bilang kapada goeroenja baik 
dan toeroet apa goenja poenja perdjandjian, tjoema 
liada ada oocnja ongkos begimana bole pegi kesana. 

Ong Sian Lotjouw tetawa-telawa kata: anak laki-laki 
apanja slempangin itoe ongkos perkara keljil, sekarang 
akoe briken kau satoe biang doewit (Tjoebotji) kamoe 
'misti simpen baik-baik itoelah jang bole mendjadiken 
ongkosmoe boeat pake hari-hari, tjoema ka!oe kamoe 
sampe di djembatan Pan Ho Kio, lantas ini biang 
doeit ilang, tapi tiada kenapa. 

Tek Kongtjoe denger begitoe djadi girang dan dengen 
sepasang tangannja samboetin itoe biang doewit serta 
bilang trima kasi pada goeroenja, dan masoekin doewit 
itoe kedalem kantongnja seraja kata: goeroekoe kaloe 
ada lagi laen roepa ilmoe kesaktian toeroenan lah 
. lagi pada moeridmoe aken pendjaga badan. 

Kata Ong Sian Lotjouw: moeridkoe, kau poenja ilmoe 


prang jang tepeladjar itoe soeda tjoekoep apanja minta 
lagi laen ilmoe kesaktian, apa lagi itoe ilmoe kesak- 
tian boekan kata dengen sato€ hari alawa satoe malem 


“bole dapet di toeroenin, sekarang sedang ini oedara 
tjahajanja trang lebi baik kamoe Galah toeroen dari 
ini goenoeng sadja. 


Tek Kongtjoe bilang baik, itoe djoega lantas membri . 


salam pada goeroenja dan ambil slamat djalan serta 
bawa boengkoesan pakeannja dan kloewar dari goe- 
noeng berdjalan pegi. | 

Ong Sian Loljouw mesem-mesem kata: betoel ke- 
liatannja ija ada satoe orang moeda jang gaga, dan 
apa takoet sama moesoe See Djiong tjoema sekarang 


sekarang ini Tek Tjeng misi ada sedikit bintjana tapi 

